
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1397 

13 Σεπτεμβρίου 2004 


ΑΠΟΦΑΣΕΙ Σ 

Αριθ. 7233 

Τροποποίηση Οργανισμού Εσωτερικής Υπηρεσίας Δή¬ 
μου Κερκυραίων, Νομού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. α) Τις διατάξεις του άρθρου 12 του Ν. 1188/1981 
όπως αντικαταστάθηκαν με τις όμοιες του άρθρου 26 του 
Ν. 1832/1989 και της παρ. 5 του άρθρου 8 του Ν. 2307/ 
1995, σε συνδυασμό με τις διατάξεις των παρ. 2 και 3 του 
άρθρου 18 του Ν. 2539/1997 όπως αντικαταστάθηκαν, 
της παρ. 2 με τις όμοιες της παρ. 1 του άρθρου 13 του Ν. 
2672/1998. 

β) Τις διατάξεις του Ν. 2190/1994 όπως τροποποιήθηκε 
με τις διατάξεις του Ν. 2527/1997 και τις όμοιες του Ν. 
3051/2002 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

γ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

δ) Των Π. Δ/των 50/2001 (ΦΕΚ39/Α75.3.2001), Π.Δ. 
347/2003 (ΦΕΚ315/31.12.2003 «Καθορισμός των προσό¬ 
ντων διορισμού σε θέσεις φορέων του Δημοσίου Τομέα», 
37α/1987 (ΦΕΚ 11Α71987) «Μερική επέκταση διατάξεων 
που ισχύουν για τους Δημόσιους Υπαλλήλους και τους 
υπαλλήλους των άλλων νομικών προσώπων δημ. δικαίου 
και στους υπαλλήλους των ΟΤΑ και προσαρμογή στις 
ρυθμίσεις του Ν. 1586/1986» και 22/1990 (ΦΕΚ7/Α71990) 
«Μερική επέκταση διατάξεων που ισχύουν για τους Δη¬ 
μόσιους Υπαλλήλους και τους υπαλλήλουςτων άλλων νο¬ 
μικών προσώπων δημοσίου δικαίου και στους υπαλλή¬ 
λους των ΟΤΑ.» όπως ισχύουν κάθε φορά. 

2. Την αριθμ. ΕΣ/10017/17.7.1989 (ΦΕΚ 570/Β/2.8.1989) 
απόφαση Νομάρχη Κέρκυρας με την οποία εγκρίθηκε η 
αριθμ. 13-195/1989 απόφαση του Δ.Σ. Κερκυραίων με την 
οποία ψηφίστηκε ο Οργανισμός Εσωτερικής Υπηρεσίας 
αυτού. 

3. Την αριθμ. 13-209/24.6.2004 απόφαση του Δημοτικού 
Συμβουλίου του Δήμου Κερκυραίων περί τροποποίησης 
του Ο.Ε.Υ. αυτού. 


4. Την αριθμ. 1-5/6.8.2004 θετική γνωμοδότηση του οι¬ 
κείου Υπηρεσιακού Συμβουλίου. 

5. Την αριθμ. 12321/13.7.2000 (ΦΕΚ 883/Β/18.7.2000 
απόφαση Γενικού Γραμματέα Π.Ι.Ν. «Περί μεταβίβασης 
αρμοδιοτήτων υπογραφής εγγράφων», αποφασίζουμε: 

Εγκρίνουμε την αριθμ. 13-209/24.6.2004 απόφαση του 
Δημοτικού Συμβουλίου Δήμου Κερκυραίων, με την οποία 
τροποποιήθηκε η αριθμ. 13-195/1989 απόφαση του Δ.Σ. 
αυτού, περί ψηφίσεως οργανισμού εσωτερικής υπηρε¬ 
σίας του, ως ακολούθως. 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Ο Δήμος Κερκυραίων διαρθρώνεται ως εξής: 

I ΥΠΗΡΕΣΙΕΣ ΥΠΟΣΤΗΡΙΞΗΣ ΟΡΓΑΝΩΝ ΔΙΟΙΚΗΣΗΣ 
ΤΟΥΔΗΜΟΥ 

Γ ραφείο Γ ενικού Γ ραμματέα 
Γ ραφείο Ιδιαιτέρου Γ ραμματέα Δημάρχου 
Ιδιαίτερο Γ ραφείο Δημάρχου 

Γ ραφείο Ειδικών Συμβούλων και Ειδικών Συνεργατών ή 
Επιστημονικών Συνεργατών 
Γ ραφείο Δικηγόρων 
Γ ραφείο Τ ύπου και Δημοσίων Σχέσεων 
Γ ραφείο Νομικών Προσώπων και Δημοτικών Επιχειρή¬ 
σεων 

Αυτοτελές Γ ραφείο Προγραμματισμού και Ανάπτυξης 
Αυτοτελές Γ ραφείο Δημοτικού Συμβουλίου και Επιτρο¬ 
πών 

II ΔΙΕΥΘΥΝΣΕΙΣ 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

4. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

5. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

6. ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ (ΕΠΙΠΕΔΟ ΔΙ¬ 
ΕΥΘΥΝΣΗΣ) 

7. ΔΙΕΥΘΥΝΣΗ ΥΠΗΡΕΣΙΑΣ ΚΑΘΑΡΙΟΤΗΤΑΣ 

Άρθρο 2 

ΣΥΓΚΡΟΤΗΣΗ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 
1. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

Γ ραφείο προϊστάμενου Διεύθυνσης 

1.1 Τμήμα Διοίκησης και Αποκέντρωσης 

1.1.1 Γραφείο Προσωπικού 

1.1.2 Γραφείο Πολιτικής Προστασίας 

1.1.3 Γραφείο Δημοτικών Θεάτρων, Πολιτιστικών Χώ¬ 
ρων και Πολιτιστικών Εκδηλώσεων 

1.1.4 Γραφείο Πρωτοκόλλου και Διεκπεραίωσης - Αρ¬ 
χείο 

1.1.5 Γ ραφείο Κοινωνικής Μέριμνας 

1.1.6 Γ ραφείο Δημαρχιακής Επιτροπής 

1.1.7 Γ ραφείο Αθλητικών Δραστηριοτήτων και Δημοτι¬ 
κών Κατασκηνώσεων 

1.2 Τμήμα Αστικής και Δημοτικής Κατάστασης 

1.2.1 Γραφείο Μητρώων Αρρένων, Στρατολογίας, Ιθα¬ 
γένειας - Αλλοδαπών. 

1.2.2 Γραφείο Γενικού Μητρώου Δημοτών (Δημοτολό¬ 
γιο) και εκλογών 

1.3 Αυτοτελές Γ ραφείο Ληξιαρχείου 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Γ ραφείο προϊστάμενου Διεύθυνσης 

2.1 Τμήμα Οικονομικό 

2.1.1 Γ ραφείο Εσόδων και Περιουσίας 

2.1.2 Γ ραφείο Λογιστηρίου 

2.1.3 Γραφείο Μισθοδοσίας 

2.1.4 Γ ραφείο Προμηθειών και Διαχείρισης Υλικού 

2.1.5 Γραφείο Διοίκησης και διαχείρισης Νεκροταφεί¬ 
ων 

2.1.6 Γ ραφείο Εκδόσεως Αδειών Καταστημάτων Υγ/κου 
Ενδ/ντος 

2.2 Τμήμα Ταμειακής Υπηρεσίας 

2.2.1 Γ ραφείο Είσπραξης Εσόδων 

2.2.2 Γ ραφείο Πληρωμών 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Γ ραφείο προϊστάμενου Διεύθυνσης 

3.1 Τμήμα Έργων 

3.1.1 Γ ραφείο Μελετών και Επίβλεψης Έργων 
3.1.2. Γ ραφείο Εκτέλεσης Έργων και Εργασιών 

3.1.3 Γ ραφείο Συντήρησης Σχολικών Κτηρίων 

3.1.4 Γ ραφείο Συγκοινωνιακών Μελετών και Έργων 

3.2 Τμήμα Ηλεκτρομηχανολογικό 

3.2.1 Γραφείο Δημοτικού Φωτισμού και Ηλεκτρολογι- 
κών Εγκαταστάσεων 

3.2.2 Γ ραφείο συντήρησης μηχανολογικών και υδραυ¬ 
λικών εγκαταστάσεων 

3.2.3 Γ ραφείο Μηχανοργάνωσης 

3.2.4 Γ ραφείο συντήρησης και επισκευής οχημάτων 

3.3 Τμήμα Πολεοδομίας 

Γ ραφείο προϊστάμενου 

3.3.1 Γραφείο Πολεοδομικών Εφαρμογών 

3.3.2 Γ ραφείο Ελέγχου Κατασκευών 

3.3.3 Γ ραφείο εκδόσεως αδειών εγκαταστάσεως και 
λειτουργίας υπαίθριας διαφήμισης και επιγραφών 

3.3.4 Γ ραφείο Πολεοδομικού Σχεδιασμού 

3.4 Αυτοτελές Γ ραφείο Παλιάς Πόλης υπαγόμενο στην 
Διεύθυνση 

Γ ραφείο Παλιάς Πόλης, Ιστορικών Προαστίων και 
Μνημείων 

4. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

Γ ραφείο προϊστάμενου Διεύθυνσης 

4.1 Τμήμα πρασίνου και Αγροτικών Προγραμμάτων 

4.1.1 Γραφείο συντήρησης πρασίνου και φυτωρίων 

4.1.2 Γ ραφείο αγροτικών προγραμμάτων επιδοτήσεων 
και αποζημιώσεων 

4.2 Τμήμα Κτηνιατρικής 


4.2.1 Γ ραφείο προστασίας και περίθαλψης αδέσποτων 
ζώων 

4.2.2 Γ ραφείο Δημοτικών Σφαγείων 

4.2.3 Γ ραφείο εκδόσεως αδειών κυκλοφορίας ζωήλα- 
των οχημάτων 

5. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Γ ραφείο προϊστάμενου Διεύθυνσης 

5.1 Τμήμα ελέγχου εμπορικών δραστηριοτήτων 

5.2.1 Γ ραφείο ελέγχου εμπορικών δραστηριοτήτων και 
καταστημάτων υγειονομικού ενδιαφέροντος 

5.1.2 Γραφείο ελέγχου υπαίθριας διαφήμισης και επι¬ 
γραφών 

5.2 Τμήμα προστασίας περιβάλλοντος - δημοτικής περι¬ 
ουσίας και ελέγχου κυκλοφορίας και στάθμευσης 

5.2.1 Γραφείο Αγροφυλακής 

5.2.2 Γ ραφείο προστασίας περιβάλλοντος και Δημοτι¬ 
κής περιουσίας 

5.2.3 Γ ραφείο πολεοδομικού και χωροταξικού ελέγχου 

5.2.4 Γ ραφείο ελέγχου κυκλοφορίας και στάθμευσης 
οχημάτων 

6. ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ - ΔΙΕΥΘΥΝΣΗ 

Γ ραφείο προϊστάμενου Διεύθυνσης 

6.1 Τμήμα Εξυπηρέτησης Πολιτών 

6.2 Τμήμα Εσωτερικής Ανταπόκρισης 

7. ΔΙΕΥΘΥΝΣΗ ΥΠΗΡΕΣΙΑΣ ΚΑΘΑΡΙΟΤΗΤΑΣ 

Γ ραφείο προϊστάμενου Διεύθυνσης 

7.1 Τμήμα Καθαριότητας 

7.1.1 Γ ραφείο Περισυλλογής Απορριμμάτων 

7.1.2 Γ ραφείο Δημοτικών Αποχωρητηρίων 

7.2 Τμήμα κίνησης Οχημάτων 

7.2.1 Γ ραφείο Κίνησης Οχημάτων 

7.2.2 Γ ραφείο Ασφάλισης και Τεχνικού Ελέγχου Οχημά¬ 
των και Μηχανημάτων 

Άρθρο 3 

ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

ΔΗΜΑΡΧΟΣ 

1. Καθήκοντα Γ ενικού Γ ραμματέα 

Ασκεί γενική εποπτεία και έλεγχο σε όλες τις υπηρεσίες 
του Δήμου, αμέσως μετά το Δήμαρχο, τη λειτουργία των 
οποίων συντονίζει και προσυπογράφει τα έγγραφα που 
υπογράφονται από το Δήμαρχο. 

2. Γ ραφείο Ιδιαίτερου Γ ραμματέα Δημάρχου 

Ασκεί την εποπτεία της λειτουργίας του ιδιαίτερου γρα¬ 
φείου του Δημάρχου. 

3. Ιδιαίτερο Γραφείο Δημάρχου 

Προγραμματισμός και ρύθμιση των συναντήσεων και 

επικοινωνιώντου Δημάρχου και τήρηση ημερολογίου των 
προσωπικών επαφών του, εντός κι εκτός του Δήμου. Διε¬ 
ξαγωγή της προσωπικής αλληλογραφίας του Δημάρχου. 
Τήρηση ειδικού πρωτοκόλλου Δημάρχου. Τήρηση προ¬ 
σωπικού αρχείου Δημάρχου. Τήρηση πρακτικών των συ¬ 
ναντήσεων του Δημάρχου με διάφορους φορείς. Συγκέ¬ 
ντρωση των προς υπογραφή εγγράφων των δημοτικών 
υπηρεσιών, μέριμνα για την υπογραφή τους από το Δή¬ 
μαρχο και περαιτέρω προώθησή τους στις οικίες υπηρε¬ 
σίες. Διεκπεραίωση κάθε εργασίας που ανατίθεται από το 
Δήμαρχο και η οποία δεν ανήκει στην αρμοδιότητα των 
υπολοίπων υπηρεσιών. 

4. Γραφείο Ειδικών Συμβούλων και Ειδικών Συνεργατών 
ή Επιστημονικών Συνεργατών 

Οι ειδικοί σύμβουλοι, οι ειδικοί συνεργάτες και οι επι¬ 
στημονικοί συνεργάτες ασκούν καθήκοντα επιτελικά και 
δεν έχουν αποφασιστικές αρμοδιότητες οποιοσδήποτε 
μορφής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά, για το συγκεκριμένο τομέα 
δραστηριοτήτων του Δήμου τον οποίο έχουν οριστεί να 
εξυπηρετήσουν. Το συμβουλευτικό τους έργο απευθύνε¬ 
ται προς το δήμαρχο, το δημοτικό συμβούλιο και τη δη¬ 
μαρχιακή επιτροπή ανάλογα με τις αρμοδιότητές τους. 

Ειδικά οι επιστημονικοί συνεργάτες παρέχουν υπηρε¬ 
σίες, μέσα στον κύκλο των γνώσεών τους, σε εξειδικευ- 
μένα επιστημονικά και τεχνικά θέματα, που μπορεί να 
αναφέρονται στη διενέργεια ερευνών, εκπόνηση μελε¬ 
τών, σύνταξη εκθέσεων, υποβολή προτάσεων, ή εισηγή¬ 
σεων επεξεργασία και παρουσίαση στοιχείων απαραιτή¬ 
των για την πραγμάτωση των σκοπώντου Δήμου, παροχή 
επιστημονικής ή τεχνολογικής βοήθειας σε ειδικά θέματα 
που απασχολούν τις οργανωτικές μονάδες του Δήμου, 
συστηματική παρακολούθηση της επιστήμης και τεχνο¬ 
λογίας στοντομέατης δραστηριότητάςτους, τήρηση αρ¬ 
χείου ελληνικών και ξένων βιβλιογραφικών δεδομένων ή 
σε κάθε άλλη εργασία που τους ανατίθεται από το Δή- 
μαρχο. 

5. Γραφείο Δικηγόρων 

Παροχή κάθε ζητούμενης γνώμης και συμβουλής στις 
υπηρεσίες του Δήμου και των Νομικών Προσώπων του. 
Παράσταση ενώπιον όλων των δικαστηρίων, διοικητικών 
ή εισαγγελικών αρχών κ.λπ. με σκοπό την υπεράσπιση 
των συμφερόντων και δικαιωμάτων του Δήμου και των 
Νομικών Προσώπωντου. Νομική επεξεργασία και γνωμο¬ 
δότηση για πράξεις της Δημόσιας Διοίκησης που αφο¬ 
ρούν το Δήμο. Νομική επεξεργασία προγραμματικών 
συμβάσεων του Δήμου, συμβολαίων, συμβάσεων εργα¬ 
σίας και έργου, διακηρύξεων, δημοπρασιών κ.λπ. Παρα¬ 
κολούθηση και διεξαγωγή όλων των δικαστικών υποθέ¬ 
σεων του Δήμου και των Νομικών Προσώπωντου. Εξεύ¬ 
ρεση των τίτλων ιδιοκτησίας των αγοραζομένων, 
μισθωμένων, μεταβιβαζομένων κ.λπ. περιουσιακών στοι¬ 
χείων του Δήμου. Σύνταξη αντικρούσεων επί των ασκου¬ 
μένων προσφυγών για επιβολή τελών και προστίμων. 
Έλεγχος των αμοιβών των δικαστικών επιμελητών και 
πληρεξουσίων δικηγόρων στις υποθέσεις του Δήμου και 
των Νομικών Προσώπωντου. Συντήρηση της αναγκαίας 
υποδομής του Γ ραφείου για να ανταποκριθεί στις προη¬ 
γούμενες δραστηριότητες. (Συγκέντρωση Νόμων, δια¬ 
ταγμάτων, γνωμοδοτήσεων, αποφάσεων και νομολογίας 
που αφορούν θέματα που απασχολούντο Δήμο.) 

6. Γ ραφείο Τ ύπου και Δημοσίων Σχέσεων 

Συνεργασία με τα μέσα μαζικής ενημέρωσης για θέμα¬ 
τα που αφορούν το Δήμο. Παραλαβή του ημερήσιου και 
περιοδικού τύπου, καθώς και όλωντων εντύπων που απο- 
στέλλονται στο Δήμο. Αποδελτιωποίηση των δημοσιευ¬ 
μάτων που αφορούν το Δήμο και τήρηση σχετικού αρχεί¬ 
ου. Τήρηση αρχείου βιβλίων και εντύπων και επιμέλεια 
ενημέρωσης της βιβλιοθήκης του Δήμου. Παρακολούθη¬ 
ση όλων των δημοσιευμάτων που αφορούν το Δήμο, σύ¬ 
νταξη των σχετικών απαντήσεων και επιμέλεια για τη δη¬ 
μοσίευσή τους. Σύνταξη των δελτίων τύπου και επιμέλεια 
για τη δημοσίευσή τους. Διοργάνωση των συνεντεύξεων 
τύπου του Δημάρχου. Επιμέλεια για την δημοσίευση των 


διακηρύξεων και ανακοινώσεων που εκδίδονται από τις 
υπηρεσίες του Δήμου. Επιμέλεια ενημερωτικών εκδόσε- 
ωντου Δήμου. Σχεδιασμός, εισήγηση και εφαρμογή προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

7. Γραφείο Νομικών Προσώπων και Δημοτικών Επιχει¬ 
ρήσεων 

Ενεργεί κάθε νόμιμη διαδικασία για τη σύσταση από το 
Δήμο Νομικών Προσώπων οποιοσδήποτε μορφής. 

Συνεργάζεται με τη Διοίκηση των Νομικών Προσώπων 
και των Δημοτικών Επιχειρήσεων και με τις υπηρεσίες αυ¬ 
τών και παρέχει διοικητική υποστήριξη σε όλα τα θέματα 
της λειτουργίας τους. 

Ενημερώνει το Δήμαρχο πάνω στα προβλήματα που 
αντιμετωπίζουν τα Νομικά Πρόσωπα και οι Επιχειρήσεις 
του Δήμου και εισηγείται τις, σύμφωνα με τα υπόψη του 
στοιχεία, ενδεδειγμένες λύσεις. 

Τηρεί ειδικό αρχείο με ότι αφοράτη σύσταση και τα όρ¬ 
γανα Διοίκησης των Νομικών Προσώπων και Επιχειρήσε¬ 
ων. 

Επιμελείται την εισαγωγή στο Δημοτικό Συμβούλιο των 
εισηγήσεων των Νομικών Προσώπων και Δημοτικών Επι¬ 
χειρήσεων που υποβάλλονται σε αυτό λόγω αρμοδιότη¬ 
τας. 

Συνεργάζεται με τα Νομικά Πρόσωπα και τις Δημοτικές 
Επιχειρήσεις για την οργάνωση από αυτά εκδηλώσεων 
αναλόγου ενδιαφέροντος. 

8. Αυτοτελές Γ ραφείο Προγραμματισμού και ανάπτυ¬ 

ξης 

Το αντικείμενο ενεργοποίησης της υπηρεσίας σε ζητή¬ 
ματα Προγραμματισμού είναι η παροχή επιστημονικοτε- 
χνικής υποστήριξης στο σύνολο των θεμάτων άσκησης 
πολιτικής από την Δημοτική Αρχή με σκοπό την ανάπτυξη 
της περιοχής του Δήμου και την αντιμετώπιση των τοπι¬ 
κών προβλημάτων. Στην κατεύθυνση αυτή θα συνεργάζε¬ 
ται με τις αντίστοιχες υπηρεσίες του Δήμου, τις υπηρε¬ 
σίες της Ν.Α., της Περιφέρειας, των κεντρικών φορέων, 
τηνΤΕΔΚ, και λοιπούς φορείς. 

Ενδεικτικά τα θεματικά αντικείμενα δραστηριοποίησης 
της υπηρεσίας περιλαμβάνουν: 

Θέματα τοπικής οικονομικής ανάπτυξης 

Θέματα συμμετοχής σε Εθνικά και Ευρωπαϊκά προ¬ 
γράμματα 

Θέματα προστασίας του περιβάλλοντος 

Οι αρμοδιότητες του Γ ραφείου περιλαμβάνουν: 

Συγκέντρωση πληροφοριών από το εξωτερικό περιβάλ- 
λοντου Δήμου που επηρεάζουντις δραστηριότητέςτου - 
εθνικός, περιφερικός και νομαρχιακός προγραμματι¬ 
σμός, χρηματοδοτήσεις, κατευθύνσεις των συλλογικών 
οργάνων της Τ.Α, προγράμματα Ευρωπαϊκά κ.λπ.- 

Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους μέσω της 
συγκέντρωσης στοιχείων και σύνταξης στατιστικών πινά¬ 
κων που περιγράφουν την οικονομική, πολιτιστική, κοινω¬ 
νική κ.λπ. κατάστασή της. Συνεχής επικαιροποίησή τους 
και οργάνωσής τους σε ολοκληρωμένο πληροφοριακό 
σύστημα 

Φροντίζει για την συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου. 

Επεξεργασία των προηγούμενων στοιχείων και πληρο¬ 
φοριών και εξαγωγή συμπερασμάτων για τον προγραμ¬ 
ματισμό της δράσης του Δήμου. 

Συνεργάζεται με το Γενικό Γραμματέα, τους Ειδικούς 
επιστημονικούς Συνεργάτες, τους Προϊσταμένους και τα 
επιστημονικά Στελέχη του Δήμου για την επεξεργασία 
προτάσεων προς την Δημοτική αρχή. 

Ενημερώνει τη Δημοτική αρχή για προγράμματα της 
Ε.Ε 

Προβαίνει στην κατάρτιση αιτήσεων συμμετοχής του 
Δήμου σε συγκεκριμένα προγράμματα και παρακολουθεί 
και αξιολογεί την υλοποίησή τους. 

Η διασύνδεση και επικοινωνία με τους εθνικούς συντο¬ 
νιστές και τα αρμόδια Κοινοτικά όργανα 

Η εκπόνηση οικονομικοτεχνικών μελετών 

Η προώθηση της απασχόλησης 

Η υποστήριξη και ο συντονισμός της δράσης του Δήμου 
με μικρομεσαίες επιχειρήσεις και γειτονικούς ΟΤΑ 

Η συνεργασία με τις αρμόδιες υπηρεσίες για τον σχε¬ 
δίασμά προγραμμάτων βελτίωσης της διαχείρισης στε¬ 
ρεών και υγρών αποβλήτωντου Δήμου. 

Η εκτίμηση περιβαλλοντικών επιπτώσεων, μελλοντικών 
δράσεων από το Δήμο ή άλλους φορείς. 

Η διατύπωση προτάσεων για την αποκατάσταση χώ¬ 
ρων, και απομάκρυνση οχλουσών δραστηριοτήτων. 

9 Αυτοτελές Γραφείο Δημοτικού Συμβουλίου και Επι¬ 
τροπών 

Μεριμνά για την ενημέρωση των εκλεγομένων Δημοτι¬ 
κών Συμβούλων σε σχέση με την ορκωμοσία τους και την 
εγκάστασή τους στο Δήμο. 

Μεριμνά για την συγκρότηση του Δημοτικού Συμβουλί¬ 
ου σε σώμα και για την εκλογή των μελών της Δημαρχια¬ 
κής Επιτροπής και των λοιπών Επιτροπών και Συμβου¬ 
λίων. 

Συνεργάζεται με τον Δήμαρχο και τον Πρόεδρο του Δη¬ 
μοτικού Συμβουλίου, για τον καθορισμό των θεμάτων που 
συζητούνται στις συνεδριάσεις του Δημοτικού Συμβουλί¬ 
ου. 

Συγκεντρώνει τους φακέλους των θεμάτων καθώς και 
τις πάνω σε αυτά εισηγήσεις των εντεταλμένων διοικητι¬ 
κών οργάνων του Δήμου, τους οποίους θέτει υπόψη των 
ενδιαφερομένων Δημοτικών Συμβούλων για την ενημέ¬ 
ρωσή τους. 

Συντάσσει και κοινοποιεί με τους κλητήρες του Δήμου 
την ημερήσια διάταξη των προς συζήτηση θεμάτων του 
Δημοτικού Συμβουλίου, σύμφωνα μετις διατάξεις του Δη¬ 
μοτικού και Κοινοτικού Κώδικα. 

Συντάσσει και τηρεί τα πρακτικά των συνεδριάσεων του 
Δημοτικού Συμβουλίου, καθώς και τις αποφάσεις που 
παίρνονται, καταχωρώντας τα στα ειδικά βιβλία. Εφόσον 
τα πρακτικά καταρτίζονται με τη χρήση μαγνητοφωνικής 
συσκευής, τηρεί με κανονική, αρίθμηση και θεώρηση, τα 
φύλλα στα οποία περιέχονται τα απομαγνητοφωνημένα 
κείμενα τα οποία και βιβλιοδετεί στο τέλος κάθε χρόνου. 

Τηρεί και διαφυλάσσει τα πρακτικά και τις αποφάσεις 
του Δημοτικού Συμβουλίου σε ειδικό αρχείο για την 
ασφάλεια του οποίου είναι υπεύθυνο. 

Φροντίζει για την υπογραφή και την επικύρωση με τον 
τρόπο που προβλέπεται από τον ειδικό κανονισμό των 
πρακτικών του Δημοτικού Συμβουλίου από τα μέλη τους. 

Εφόσον τα πρακτικά τηρούνται με το σύστημα της μα- 
γνητοφώνησης, μαζί με την ημερήσια διάταξη της συνε¬ 
δρίασης αποστέλλονται και αντίγραφα των προηγούμε¬ 
νων. 

Συνεργάζεται με τους Δικηγόρους του Δήμου για την 
έγκαιρη προσκόμιση από αυτήν των τυχόν γνωμοδοτήσε¬ 


ων που τους έχουν ζητηθεί, για την ενημέρωση του Δημο¬ 
τικού Συμβουλίου. 

Έχει κατά κύριο λόγο, την αρμοδιότητα, τηρούμενης 
και της προβλεπομένης διαδικασίας, να ασκεί με έναν εκ 
των υπαλλήλωντουτα καθήκοντα του Ειδικού Γραμματέα 
του Δημοτικού Συμβουλίου. 

Παρέχει προς τα μέλη του Δημοτικού Συμβουλίου και 
κατά την συνεδρίαση αλλά και εκτός αυτής πληροφορίες 
σχετικά με τους κανόνες που διέπουν τη λειτουργία των 
οργάνων στα οποία ανήκουν. 

Μεριμνά για τη δημοσίευση των αποφάσεων που παίρ- 
νονται, με τον τρόπο που ορίζεται κάθε φορά και ανάλογα 
με την περίπτωση, από τον Δημοτικό και Κοινοτικό Κώδι¬ 
κα και από άλλες σχετικές διατάξεις. 

Υποβάλλει αντίγραφα των αποφάσεων στην αρμόδια 
για τον έλεγχο αυτών διοικητική αρχή. 

Ενημερώνει ανελλιπώς το τηρούμενο από αυτό ευρετή¬ 
ριο των αποφάσεων του Δημοτικού Συμβουλίου και πα¬ 
ρακολουθεί την έκβαση της διοικητικής τελείωσής τους. 

Κοινοποιεί τις αποφάσεις του Δημοτικού Συμβουλίου, 
καθώς και τα κυρωτικά αυτών έγγραφα της αρμόδιας δι¬ 
οικητικής αρχής, στις αρμόδιες για την εκτέλεσή τους 
υπηρεσίες του Δήμου. 

Εκδίδει αντίγραφα των αποφάσεωντου Δημοτικού Συμ¬ 
βουλίου και τα επικυρώνει ύστερα από ειδική προς τούτο 
εξουσιοδότηση του Δημάρχου, μόνον αν πρόκειται να 
χρησιμοποιηθούν για την εξυπηρέτηση της υπηρεσίας 
των φορέων και των πολιτών. 

Τηρείτο βιβλίο ερωτήσεων και επερωτήσεων που κατα¬ 
θέτουν τα μέλη του Δημοτικού Συμβουλίου στο Προε¬ 
δρείο. 

Τηρεί επίσης βιβλίο των επιτροπών που συγκροτούνται 
από το Δημοτικό Συμβούλιο. 

Διαβιβάζει σε αυτές τους φακέλους των θεμάτων που 
παραπέμπονταιγια μελέτη και επιμελείται, συνεργαζόμε- 
νο με τα μέλη αυτών, για τη λειτουργία τους. 

Τηρεί τα πρακτικά των συνεδριάσεών τους. Συντάσσει 
τα οριστικά κείμενα των προτάσεων και των γνωμοδοτή¬ 
σεων αυτών, εκτός αν η ευθύνη αυτή αναλαμβάνεται από 
τα μέλη τους και συνεργάζεται με τον Πρόεδρο του Δη¬ 
μοτικού Συμβουλίου και τον Δήμαρχο, για την εισαγωγή 
τους προς συζήτηση στο Δημοτικό Συμβούλιο. 

Φροντίζει για τη λειτουργικότητα και την ευπρεπή εμ¬ 
φάνιση της αίθουσας συνεδριάσεων του Δημοτικού Συμ¬ 
βουλίου, ιδιαίτερα κατά το χρόνο της πραγματοποίησης 
των συνεδριάσεών του, εξασφαλίζοντας τις κατάλληλες 
συνθήκες για την παρακολούθησή τους από το κοινό. 

Ασκεί κάθε άλλη εργασία που δεν περιλαμβάνεται στον 
παρόντα Οργανισμό, που όμως είναι ευνόητο ότι έχει σχέ¬ 
ση με τη λειτουργία του Δημοτικού Συμβουλίου. 

Οφείλει να ανακοινώνει χωρίς καθυστέρηση στον Πρό¬ 
εδρο του Δημοτικού Συμβουλίου την παραπομπή θεμά¬ 
των από την Δημαρχιακή Επιτροπή σε αυτό για τη περαι¬ 
τέρω λήψη αποφάσεων πάνω σ’ αυτά. 

Συντάσσει και κοινοποιεί την ημερήσια διάταξη των 
προς συζήτηση θεμάτων των Δημοτικών Επιτροπών. 

Τηρεί τα πρακτικά των συνεδριάσεων αυτών και κατα¬ 
χωρεί τα πρακτικά καιτιςλαμβανόμενες αποφάσεις σε ει¬ 
δικό βιβλίο για κάθε επιτροπή. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα των Δημοτικών Επιτροπών. 

Παραλαμβάνειτους φακέλους των θεμάτων και λοιπών 
εγγράφων που παραπέμπονται προς μελέτη στις Επιτρο- 

πες και προβαίνει στις ενέργειες που απαιτούνται κάθε 
φορά. 

Μεριμνά για την επανεισαγωγή των θεμάτων στο Δημο¬ 
τικό Συμβούλιο προς λήψη οριστικής απόφασης. 

Τηρεί πρωτόκολλο των υποθέσεων που εκκρεμούν ενώ¬ 
πιον των Δημοτικών Επιτροπών. 

Τηρεί πρωτόκολλο εισερχομένων και εξερχόμενων εγ¬ 
γράφων. 

10 ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

10.1 Τμήμα Διοίκησης και Αποκέντρωσης 

10.1.1 Γραφείο Προσωπικού 

Μεριμνά για την σύνταξη του Ο.Ε.Υ. και εισηγείται ιεραρ¬ 
χικά τις τροποποιήσεις καθώς και τις προσαρμογές αυτού 
στις εκάστοτε ισχύουσες διατάξεις. Επιμελείται τη διενέρ¬ 
γεια διαγωνισμών και την εφαρμογή κάθε άλλης νόμιμης 
διαδικασίας για τις προσλήψειςτουπροσωπικούτου Δήμου 
και γενικά για τα θέματα υπηρεσιακής κατάστασης όλου 
του προσωπικού του Δήμου. Μεριμνά για την έκδοση πι¬ 
στοποιητικών υπηρεσιακών μεταβολών, μισθολογικών κλι¬ 
μακίων, μετατάξεων του ανωτέρω προσωπικού. Τηρεί ενη¬ 
μερωμένους ατομικούς φακέλους για όλο το προσωπικό 
καθώς και για τους συνταξιούχους του Δήμου. Τηρεί Μη¬ 
τρώα των τακτικών υπαλλήλων, των συνταξιούχων και του 
προσωπικού με σχέση εργασίας ιδιωτικού δικαίου. Τηρεί 
διαρκώς ενημερωμένο πίνακα που εμφανίζει την κατανομή 
του προσωπικού στις Δ/νσεις, Τμήματα, Γραφεία και Υπη¬ 
ρεσίες. Μεριμνά για την σύνταξη των πινάκων αρχαιότητας 
των υπαλλήλων. Επιμελείται της συγκέντρωσης όλων των 
απαιτού μενών στοιχείων και ενεργεί τα απαραίτητα για την 
απονομή των συντάξεων και του μηνιαίου ισόβιου βοηθή¬ 
ματος του ΤΑΔΚΥ στους Δημοτικούς Υπαλλήλους. 

Ανακοινώνει στους εργαζόμενους τις εγκύκλιες διατα¬ 
γές και αποφάσεις του Δημάρχου, τις αναφερόμενες 
στην κατάσταση των εργαζομένων και στην λειτουργία 
των υπηρεσιών. 

Ανακοινώνει το ισχύον κάθε φορά ωράριο εργασίας και 
επιβλέπει με προσωπική του ευθύνη την ακριβή τήρησή 
του. Για την τήρηση του ωραρίου από τους υπαλλήλους 
που απασχολούνται σε εξωτερικές υπηρεσίες αρμόδιο εί¬ 
ναι το αντίστοιχο τμήμα. 

Ύστερα από συνεννόηση με τους ιεραρχικά αρμόδιους 
προϊσταμένους του και το Δήμαρχο, μεριμνά για την ει¬ 
σαγωγή θεμάτων υπηρεσιακής κατάστασης των υπαλλή¬ 
λων στο Υπηρεσιακό Συμβούλιο. 

Συντάσσει και τηρεί ειδικό αρχείο, των συμβάσεων των 
εργαζομένων του Δήμου με σχέση εργασίας ιδιωτικού δι¬ 
καίου. 

10.1.2 Γ ραφείο Πολιτικής Προστασίας 

Προγραμματισμός και εκπόνηση σχεδίων αντιμετώπι¬ 
σης εκτάκτων αναγκών 

Διατήρηση συνεργείου επιφυλακής σε καθημερινή βά¬ 
ση 

Συγκρότηση, οργάνωση και διοίκηση ειδικών συνεργεί¬ 
ων αμέσου επεμβάσεως και αποκατάστασης ζημιών σε 
περιπτώσεις επειγόντων περιστατικών 

Συγκρότηση και γραμματειακή υποστήριξη των προ- 
βλεπομένων από το Νόμο συντονιστικών οργάνων πολιτι¬ 
κής προστασίας 

Έκδοση ανακοινώσεων προς τα τοπικά μέσα ενημέρω¬ 
σης για προειδοποίηση των πολιτών από επερχόμενα 
έντονα καιρικά φαινόμενα ή αντίστοιχα αναμενόμενα πε¬ 
ριστατικά ύστερα από συνεργασία με τους φορείς της πε¬ 
ριφέρειας και του κέντρου. 


Συνεργασία με τις αρμόδιες υπηρεσίες του Νομού και 
της Περιφέρειας για την κατάρτιση γενικότερου σχεδίου 
αντιμετώπισης εκτάκτων αναγκών και τον επιμερισμό των 
αρμοδιοτήτων κάθε φορέα. 

10.1.3 Γ ραφείο Δημοτικών Θεάτρων, Πολιτιστικών Χώ¬ 
ρων και Πολιτιστικών Εκδηλώσεων 

Επιμελείται τη διοργάνωση διαφόρων πολιτιστικών εκ¬ 
δηλώσεων από το Δήμο για την ψυχαγωγία των δημοτών. 
Αναφορικά με την Δημοτική Πινακοθήκη και μέχρι ενερ¬ 
γοποίησης της ως Νομικού Προσώπου, εισηγείται την 
έγκριση των αναγκαίων πιστώσεων για την εύρυθμη λει¬ 
τουργία αυτής, μεριμνά για την συντήρηση των πινάκων 
και τη λειτουργία της πινακοθήκης, τηρείτο μητρώο καλ¬ 
λιτεχνικών έργων που υπάρχουν στη Δημοτική Πινακοθή¬ 
κη, μεριμνά για την καλή λειτουργία των Δημοτικών Θεά¬ 
τρων και την διάθεση αυτών για διοργάνωση εκδηλώσεων 
σε διάφορους φορείς σύμφωνα με τον υφιστάμενο κανο¬ 
νισμό λειτουργίας τους. 

Μεριμνά για την τέλεση των πολιτικών γάμων. 

10.1.4 Γ ραφείο Πρωτοκόλλου και Διεκπεραίωσης - Αρ¬ 
χείο 

Παραλαμβάνει, πρωτοκολλεί, καταχωρεί στο βιβλίο και 
διεκπεραιώνει την εισερχόμενη αλληλογραφία που του 
παραδίνεται από τον προϊστάμενο της Δ/νσης των υπηρε¬ 
σιών. Στην έννοια του όρου "διεκπεραιώνει" περιλαμβά¬ 
νεται και η υποχρέωση παράδοσης των εγγράφων στις 
αρμόδιες υπηρεσίες για ενέργεια, μαζί με τα στοιχεία 
τους, όπου αυτά αφορούν τρέχουσες ή σε εκκρεμότητα 
υποθέσεις του Δήμου. 

Παραδίδει στους κλητήρες του Δήμου την αλληλογρα¬ 
φία του Δήμου για τη νόμιμη διεκπεραίωσή της. 

Προβαίνει στην επίδοση και ανάρτηση στον πίνακα ανα¬ 
κοινώσεων, όλων των για το σκοπό αυτό επιδιδομένων 
στο Δήμο αποφάσεων, κλήσεων, προγραμμάτων κ.λπ., με 
την υποχρέωση έγκαιρης συλλογής αυτών σε εύλογο 
χρόνο, αρχειοθέτησής τους, τηρούμενης προς τούτο της 
καθορισμένης διαδικασίας. 

Έχει την ευθύνη της διαφύλαξης και διασφάλισης των 
αρχείωντου Δήμου, την καλή διατήρηση των οποίων φρο¬ 
ντίζει με ιδιαίτερη επιμέλεια. 

Εφόσον τα διεκπεραιούμενα έγγραφα αφορούν υποθέ¬ 
σεις των οποίων οι φάκελοι τηρούνται από τα επιμέρους 
γραφεία που τις χειρίζονται, τα σχέδια αυτών παραδίδο- 
νται στα γραφεία αυτά, ευθύς μετά την διεκπεραίωση αυ¬ 
τών. 

10.1.5 Γ ραφείο Κοινωνικής Μέριμνας 

Τηρεί άμεση επαφή και συνεργάζεται συστηματικά με 
όλες τις κοινωνικές υπηρεσίες που λειτουργούν στην ευ¬ 
ρύτερη περιοχή ή και το κέντρο (δημόσια νοσοκομεία, 
ιδιωτικές κλινικές, ΙΚΑ, ΟΑΕΔ, ΝΠΔΔ, Βρεφικούς Παιδι¬ 
κούς Σταθμούς Δήμου Κερκυραίων) για την εξυπηρέτηση 
της κοινωνικής αποστολής του. 

Μεριμνά για την δημιουργία νέων τομέων κοινωνικής 
δράσης, σε τοπικό πάντα επίπεδο, σε θέματα υγιεινής και 
κοινωνικού σχεδιασμού. 

Τηρεί και ενημερώνει καταστάσεις και ειδικούς φακέ¬ 
λους με τα άτομα ή τις οικογένειες που αντιμετωπίζουν 
προβλήματα και έχουν ανάγκη ιδιαίτερης κοινωνικής 
φροντίδας. 

Εισηγείται τις περιπτώσεις που ο Δήμος, άμεσα ή έμμε¬ 
σα, πρέπει να ενεργήσει για την εξ’ ιδίων παροχή βοήθει¬ 
ας σε τροφή, σε χρήμα, σε φάρμακα, σε ρούχα ή άλλα πα¬ 
ρόμοια είδη, για την οποία θα απαιτηθεί διαδικασία οικο- 

νομικής επιβάρυνσής του και προβαίνει στις κατά Νόμο 
ενέργειες. 

Ενεργεί παγίως εξουσιοδοτημένο από τον Δήμαρχο, 
προς κάθε κατεύθυνση, για την επίλυση των προβλημά¬ 
των που απασχολούν τα άτομα των πιο πάνω κατηγοριών. 
Ενημερώνει τις αρμόδιες αρχές για τα προγράμματα κοι¬ 
νωνικής πολιτικής του Δήμου και επιδιώκει την ενίσχυση 
και συμπαράστασή τους στην υλοποίηση αυτών. 

Οργανώνει εκ μέρους του Δήμου εκδηλώσεις αιμοδο¬ 
σίας με απώτερο σκοπό την ίδρυση τοπικής τράπεζας αί¬ 
ματος. Παρέχει την βοήθειάτου και συμπαρίσταται ενερ¬ 
γά σε κάθε άλλη τοπική κίνηση προσφοράς και συγκέ¬ 
ντρωσης αίματος. 

Οι υποθέσεις που ανάγονται σε προσωπικά ή οικογενει¬ 
ακά ζητήματα αναξιοπαθούντων γενικά ατόμων, θεωρού¬ 
νται εμπιστευτικές, γι’ αυτό ο υπάλληλος που τις χειρίζε¬ 
ται στο μέτρο της αρμοδιότητάς του, δεσμεύεται και μέ¬ 
σα κι έξω από την υπηρεσία του με το απόρρητο αυτών. 

Φροντίζει για την οργάνωση και λειτουργία των παιδι¬ 
κών χαρών και των πάρκων κυκλοφοριακής αγωγής. 

Τις ως άνω αρμοδιότητες ασκεί υποχρεωτικά υπάλλη¬ 
λος που έχει την ιδιότητα του Κοινωνικού Λειτουργού ή 
ψυχολόγου ή υπαλλήλου παρεμφερούς ειδικότητας κι 
εφόσον δεν υπηρετεί υπάλληλος με αυτές τις ειδικότη¬ 
τες, Διοικητικός υπάλληλος. 

10.1.6 Γραφείο Δημαρχιακής Επιτροπής 

Λειτουργεί παρεμφερώς προς τις αρμοδιότητες του 

Γραφείου Δημοτικού Συμβουλίου και εφαρμόζει τις αντί¬ 
στοιχες διαδικασίες, εκτός αν ορίζεται διαφορετικά από 
συγκεκριμένες διατάξεις του Δημοτικού και Κοινοτικού 
Κώδικα. 

10.1.7 Γραφείο Αθλητικών Δραστηριοτήτων και Δημοτι¬ 
κών Κατασκηνώσεων 

Παρέχει διοικητική υποστήριξη στην Επιτροπή Αθλητι¬ 
σμού και στις Δημοτικές Κατασκηνώσεις. Μεριμνά για την 
διοργάνωση όλων των αθλητικών εκδηλώσεων και αθλη¬ 
τικών δραστηριοτήτων του Δήμου. 

10.2Τμήμα Αστικής και Δημοτικής Κατάστασης 

10.2.1 Γραφείο Μητρώων Αρρένων, Στρατολογίας, Ιθα¬ 
γένειας - Αλλοδαπών. 

Μεριμνά για την κατάρτιση των ετήσιων μητρώων αρ¬ 
ρένων και των στρατολογικών πινάκων και την υποβολή 
αυτών αρμοδίως. 

Μεριμνά για την τήρηση των διαδικασιών εγγραφής 
αδήλωτων, διαγραφής, μετεγγραφής και λοιπών μεταβο¬ 
λών στα μητρώα αρρένων. 

Μεριμνά για την εξακρίβωση της ιθαγένειας ενδιαφε¬ 
ρομένων πολιτών, ενημερώνει τα μητρώα αρρένων με τις 
εκδιδόμενες αρμοδίως αποφάσεις εγγραφής, διαγρα¬ 
φής, μετεγγραφής και λοιπών μεταβολών. 

Είναι υπεύθυνο για την διατήρηση των μητρώων αρρέ¬ 
νων και των στρατολογικών πινάκων σε καλή κατάσταση 
και τη διασφάλισή τους από κάθε απώλεια ή φθορά. 

Εκδίδει τα πάσης φύσεως πιστοποιητικά και βεβαιώσεις 
από τα μητρώα αρρένων. 

Εκδίδει τα αναγκαία πιστοποιητικά για την εισαγωγή 
των υποψηφίων στις στρατιωτικές σχολές. 

Συντάσσει και τηρεί τα μητρώα διαφόρων απογραφών 
στρατολογικού ενδιαφέροντος. 

Μεριμνά για την τήρηση της διαδικασίας πολιτογράφη¬ 
σης πολιτών 

Μεριμνά για την συγκέντρωση των απαιτούμενων δικαι- 
ολογητικών έκδοσης άδειας παραμονής αλλοδαπών, 


ανανέωσης αυτών και οικογενειακής συνένωσης κ.λπ. και 
προώθησης αυτών στις αρμόδιες υπηρεσίες του Νομού 
και της Περιφέρειας για έγκριση. 

Τηρεί για κάθε ενδιαφερόμενο αλλοδαπό σχετικό φά¬ 
κελο, στον οποίο αρχειοθετεί τα απαραίτητα αντίγραφα 
δικαιολογητικών και τις εγκριτικές αποφάσεις της Περι¬ 
φέρειας. 

10.2.2 Γ ραφείο Γ ενικού Μητρώου Δημοτών (Δημοτολό¬ 
γιο) και Εκλογών. 

Συντάσσει, ενημερώνει και τηρεί υπεύθυνα τα βιβλία 
δημοτολογίου. 

Καταχωρεί στο δημοτολόγιο κάθε φύσεως μεταβολές 
λόγω γεννήσεως, γάμου, θανάτου, διαζυγίων, αλλαγής 
επωνύμου, προσθήκης πατρώνυμου, μητρωνύμου, κύρι¬ 
ου ονόματος και λοιπών στοιχείων κατόπιν αποφάσεων 
των οικείων αρχών με αντίστοιχη ενημέρωση των εκλογι¬ 
κών καταλόγων. 

Μεριμνά για την εγγραφή αδήλωτων, την εξακρίβωση 
της ιθαγένειας αυτών, καθώς και για τη διόρθωση των κά¬ 
θε φύσεως εσφαλμένων εγγραφών στο Δημοτολόγιο, κα¬ 
τόπιν αποφάσεων των οικείων αρχών. 

Τηρεί για κάθε οικογένεια ιδιαίτερο φάκελο με τα στοι¬ 
χεία και δικαιολογητικά και αρχείο αποφάσεων μεταβο¬ 
λών στο Δημοτολόγιο. 

Εκδίδει τα πιστοποιητικά προσωπικής, οικογενειακής 
καταστάσεως και ταυτοπροσωπίας των δημοτών. 

Επιμελείται την εφαρμογή των σχετικών με τους δημό¬ 
τες διατάξεων του Κώδικα Δήμων και Κοινοτήτων και του 
Κώδικα Ελληνικής Ιθαγένειας. 

Συντάσσει τα πάσης φύσεως στατιστικά στοιχεία που 
είναι αναγκαία στις υπηρεσίες του Δήμου και στη Γενική 
Στατιστική Υπηρεσία του Κράτους. 

Ενεργεί πάσης φύσεως αιτήσεις που απευθύνονται στο 
Δήμο από τις Δημόσιες Αρχές και τα Νομικά Πρόσωπα 
που έχουν σχέση με τις αρμοδιότητες του Γ ραφείου. 

Μεριμνά για έκδοση άδειας τελέσεως πολιτικών γάμων. 

Επιμελείται για την εφαρμογή της εκλογικής νομοθε¬ 
σίας και εκτελεί τα καθήκοντα που ανατίθενται στο Δήμο 
από τον εκλογικό Νόμο. 

Τηρεί τους εκλογικούς καταλόγους και φροντίζει για 
την κατά Νόμο αναθεώρηση αυτών. 

Διεκπεραιώνει κάθε εργασία εκλογικής φύσης που ανα¬ 
τίθεται με Νόμο στους Δήμους 

10.3 Αυτοτελές Γ ραφείο Ληξιαρχείου 

Η υπηρεσία Ληξιαρχείου διεξάγεται με την άμεση και 
υπεύθυνη καθοδήγηση του προϊσταμένου αυτής. 

Τα υπηρεσιακά αντικείμενα της υπηρεσίας του Ληξιαρ¬ 
χείου είναι τα αναφερόμενα στον ισχύοντα κάθε φορά Λη¬ 
ξιαρχικό Νόμο και τα εκδιδόμενα Προεδρικά Διατάγματα 
και Υπουργικές αποφάσεις. 

Ενδεικτικά μεριμνά για την θεώρηση των ληξιαρχικών 
βιβλίων και τηρεί αυτά υπεύθυνα. Συντάσσει καταχωρίζει 
στα οικεία βιβλία τις ληξιαρχικές πράξεις γεννήσεως (βα- 
πτίσεων) γάμων και θανάτων. 

Συντάσσει καταχωρίζει στο προβλεπόμενο από το Νό¬ 
μο βιβλίο, εκθέσεις βαπτίσεων, διαζυγίων, μεταβολής 
θρησκεύματος, αναγνωρίσεως ή αποκηρύξεως τέκνων 
κ.λπ., εφόσον τα γεγονότα αυτά έλαβαν χώρα στην περι¬ 
φέρεια του Ληξιαρχείου και δεν υπάρχει σε αυτό συντε¬ 
ταγμένη ληξιαρχική πράξη, στο περιθώριο της οποίας να 
καταχωρηθεί η μεταβολή. 

Ανακοινώνει αρμοδίως τις γεννήσεις, τις βαπτίσεις, 
τους γάμους, τους θανάτους και γενικά τις μεταβολές της 

προσωπικής καταστάσεως φυσικών προσώπων που λαμ¬ 
βάνουν χώρα στην περιφέρεια του Ληξιαρχείου. 

11 ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Γραφείο προϊστάμενου Διεύθυνσης 

Μελετά και εισηγείται τη λήψη μέτρων για τη βελτίωση 
των οικονομικών του Δήμου. 

Μεριμνά για την κατάρτιση του προϋπολογισμού εσό¬ 
δων και εξόδων του Δήμου, εποπτεύει και παρακολουθεί 
την πορεία εκτελέσεως αυτού και έχει τις ευθύνες της τη- 
ρήσεως των διατάξεων του ” περί Οικονομικής Διοίκησης 
και Λογιστικού των Δήμων και Κοινοτήτων” Διατάγματος. 
Μεριμνά για τη σύναψη δανείων, συντάσσει τους κανονι¬ 
σμούς επιβολής βεβαιώσεως και εισπράξεως των εσόδων 
του Δήμου γενικά. 

11.1 Τμήμα Οικονομικό 

11.1.1 Γ ραφείο Εσόδων και Περιουσίας 

Εισηγείται: α) για την επιβολή, κατάργηση, μείωση ή αύ¬ 
ξηση των υπέρ του Δήμου φόρων, τελών, δικαιωμάτων και 
εισφορών, σύμφωνα με τις κείμενες διατάξεις, β) για την 
εκμετάλλευση της Δημοτικής περιουσίας. 

Εκτελεί κάθε εργασία, σύμφωνα με τις κείμενες διατά¬ 
ξεις και τους ισχύοντες κανονισμούς, που αφορά στην βε¬ 
βαίωση των εσόδων του Δήμου: α) από φόρους, τέλη, δι¬ 
καιώματα, κ.λπ. και β) από την εκμετάλλευση της Δημοτι¬ 
κής περιουσίας. Διεκπεραιώνει τη διαδικασία σύναψης 
δανείων. 

Ελέγχει τα στοιχεία βεβαιώσεως κάθε Δημοτικής προ¬ 
σόδου, βεβαιώνει αυτά και αποστέλλει στο Ταμείο του Δή¬ 
μου τους οικείους βεβαιωτικούς τίτλους χρηματικών κα¬ 
ταλόγων κ.λπ. 

Μεριμνά για την χορήγηση των αδειών α) χρήσεως κοι¬ 
νοχρήστων χώρων, για υπαίθρια διαφήμιση και υπαίθριο 
εμπόριο, και β) εγκατάστασης και λειτουργίας θεάτρων, 
κινηματογράφων και παρεμφερών επιχειρήσεων που 
προβλέπονται από τις διατάξεις των ΑΝ. 445/1937 και 
446/1937. 

Παρακολουθεί γενικά την φορολογητέα από το Δήμο 
ύλη και συγκεντρώνει στοιχεία που αφορούν τις Δημοτι¬ 
κές φορολογίες. Εκτελεί κάθε προπαρασκευαστική ερ¬ 
γασία που αφορά στη διαγραφή βεβαιωθέντων ή επι¬ 
στροφή αχρεωστήτως εισπραχθέντων φόρων, τελών και 
δικαιωμάτων και καταρτίζει τους οικείους πίνακες δια¬ 
γραφής ή επιστροφής. 

Εκτελεί κάθε εργασία που αφορά στη διαδικασία εκμι- 
σθώσεως ή εκποιήσεως πραγμάτων του Δήμου. Διεξάγει 
κάθε προπαρασκευαστική εργασία για τη δικαστική ή δι¬ 
οικητική επίλυση των φορολογικών διαφορών μεταξύ του 
Δήμου και των δημοτών. 

Εκδίδει και κοινοποιεί αποσπάσματα των βεβαιωτικών 
καταλόγων και μεριμνά για την έκδοση και την κοινοποίη¬ 
ση αποφάσεως καταλογισμού ή επιβολής προστίμων σε 
περιπτώσεις παραβάσεως των κείμενων φορολογικών και 
άλλων διατάξεων και των ισχυόντων κανονισμών του Δή¬ 
μου. 

11.1.2 Γ ραφείο Λογιστηρίου 

Επιμελείταιτης εκκαθάρισης και εντολής πληρωμής κά¬ 
θε δαπάνης του Δήμου. Ειδικότερα ελέγχει τα δικαιολο- 
γητικά κάθε δαπάνης για να διαπιστώσει αν αυτά είναι 
πλήρη και σύμφωνα με το Νόμο. Μετά τον έλεγχο των δι- 
καιολογητικών εκδίδει τα χρηματικά εντάλματα και μέσα 
στα όρια των πιστώσεων του προϋπολογισμού. 

Μετά την υπογραφή των ενταλμάτων από τους αρμοδί¬ 
ους τα πρωτότυπα στέλνονται στο Ταμείο και τα στελέχη 


αφού καταχωρηθούν στα σχετικά βιβλία, παραμένουν 
στο αρχείο. 

Τηρεί τα προβλεπόμενα από το Νόμο βιβλία. 

Τηρεί την εφαρμογή του διπλογραφικού συστήματος. 

11.1.3 Γ ραφείο μισθοδοσίας 

Φροντίζει για την μισθοδοσία όλων των εργαζομένων 
στο Δήμο, ανεξάρτητα σχέσεως εργασίας, συγκεντρώνει 
παραστατικά έγγραφα πληρωμής σε συνεργασία με τη 
Διοικητική Υπηρεσία και συντάσσει τις μισθοδοτικές κα¬ 
ταστάσεις. Φροντίζει για την ασφάλιση όλων των εργαζο¬ 
μένων, συντάσσει όλες τις καταστάσεις για τα ασφαλιστι¬ 
κά ταμεία, μετά οποία έχει επαφή και αλληλοενημέρωση. 

Τηρεί τα μισθολογικά μητρώα όλων των εργαζομένων 
και συντάσσει τις καταστάσεις και βεβαιώσεις αποδοχών 
των εργαζομένων για την Δ. Ο. Υ. καθώς και τις βεβαιώσεις 
αποδόσεως φόρου, χαρτοσήμου κ.λ.π 

Είναι υπεύθυνο και αρμόδιο για κάθε μισθολογικά και 
οικονομικό θέματωνεργαζομένωντου Δήμου καιτηρείτα 
από το Νόμο απαιτούμενα βιβλία. 

11.1.4 Γ ραφείο Προμηθειών και Διαχείρισης Υλικού 

Επιμελείται και ενεργεί όλες τις διαδικασίες για την πα¬ 
ραγγελία των προμηθειών και την έγκαιρη παραλαβή των 
κάθε είδους προμηθευόμενων υλικών και ειδών, μηδέ 
εξαιρουμένων και των κάθε είδους αυτοκινήτων και λοι¬ 
πών μηχανικών μέσων, πλην εκείνων που προορίζονται 
για την εκτέλεση έργων, την εισαγωγή τους στην αποθή¬ 
κη του Δήμου με τη συνοδεία των ποσοτικών παραστατι¬ 
κών στοιχείων και την παράδοσή τους για κάθε περίπτω¬ 
ση στις οικείες υπηρεσίες του Δήμου. 

Είναι υπεύθυνο για την ασφαλή φύλαξη και καλή συντή¬ 
ρηση του αποθηκευμένου υλικού και την ακρίβεια αυτού 
όπως προκύπτει, σε κάθε στιγμή από το βιβλίο υλικού. 
Χρησιμοποιεί βοηθητικά έντυπα αποδείξεων, δελτίων, 
καρτελών κ.λπ. τα οποία εγκρίνονται από τον Δήμαρχο. 

Εισηγείται την εκποίηση, του για άχρηστου για το Δήμο 
υλικού ή την καταστροφή αυτού λόγω παλαιότητας και 
ενεργεί για την τήρηση της αναγκαίας για το σκοπό αυτό 
διαδικασίας. 

Ενεργεί τα νόμιμα για τον προσδιορισμό του αντιτίμου 
κάθε ζημίας που προκύπτει, λόγω απώλειας ειδών ή υλι¬ 
κών γενικά σε βάρος του έχοντος την ευθύνη γι’ αυτή υπο¬ 
λόγου. 

Ο υπάλληλος στον οποίο έχει ανατεθεί η διαχείριση του 
υλικού, ευθύνεται προσωπικά για κάθε ζημία του Δήμου 
που θα προέλθει από αμέλειά του, για την διατήρηση και 
γενικά συντήρηση σε καλή κατάσταση του απ’ αυτόν δια- 
χειριζομένου υλικού και για κάθε αντικανονική διάθεση 
τέτοιου υλικού. 

Τηρεί και ενημερώνει έγκαιρα και σωστά τα απαιτούμε- 
να βιβλία χρεοπίστωσης μηχανών, μηχανημάτων και λοι¬ 
πών εξαρτημάτων του Δήμου. 

Επιμελείται τον εφοδιασμό των υπηρεσιών με τα ανα¬ 
γκαία για την λειτουργία τους είδη. 

Παρακολουθεί τις τιμές των ειδών τα οποία διαχειρίζε¬ 
ται και ενημερώνει τον Δήμαρχο και τις επιτροπές προμη¬ 
θειών, σχετικά με αυτές. 

Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με άλατα στοιχεία που διευκολύνουν τον 
έλεγχο των προμηθειών και την καλύτερη οργάνωσή 
τους. 

Αξιολογεί τα στατιστικά στοιχεία κατανάλωσης των δια¬ 
φόρων υλικών σε σχέση με το βαθμό απορρόφησης αυ¬ 
τών, ως και τα χρονικά όρια, τις διαδικασίες πραγματο- 

ποίησης των προμηθειών και επιμελείται για την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια, σύμφωνα με τον εκάστοτε 
ισχύοντα κανονισμό προμηθειών των ΟΤΑ, όπου επιβάλ¬ 
λεται η εφαρμογή του. 

11.1.5 Γραφείο Διοίκησης και Διαχείρισης Νεκροταφείων 

Μεριμνά για την εφαρμογή του Κανονισμού Λειτουρ¬ 
γίας διοίκησης και διαχείρισης των Δημοτικών Νεκροτα¬ 
φείων. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, τη βεβαίωση και είσπραξη των 
δικαιωμάτωντωνΔημοτικών Νεκροταφείων. Επιβλέπειτο 
εργαζόμενο στο δημοτικό Νεκροταφείο προσωπικό και 
φροντίζει για την τήρηση της ευταξίας, της κοσμιότητας 
και της καθαριότητας των χώρων του Νεκροταφείου, κα¬ 
θώς και για την διαφύλαξη των τάφων και των αντικειμέ¬ 
νων τους. 

Φροντίζει για την διαφύλαξη των οστών στα οστεοφυ¬ 
λάκια και για την τέλεση κηδειών και μνημόσυνων. Ειση- 
γείται την παραχώρηση των διαθεσίμων οικογενειακών 
τάφων, σύμφωνα με τις διατάξεις του σχετικού κανονι¬ 
σμού. Υποδεικνύει κάθε μέτρο που θεωρεί αναγκαίο για 
την βελτίωση της καταστάσεωςτου Νεκροταφείου. 

11.1.6 Γραφείο Εκδόσεως Αδειών Καταστημάτων 
Υγ/κου Ενδ/ντος 

Μεριμνά α) για τη χορήγηση αδειών ίδρυσης και λειτουρ¬ 
γίας όλωντων καταστημάτων και επιχειρήσεων, οι όροιλει- 
τουργίας των οποίων καθορίζονται από υγειονομικές δια¬ 
τάξεις. β) Χορήγηση των αδειών λειτουργίας μουσικής στα 
δημόσια κέντρα, που προβλέπονται από αστυνομικές δια¬ 
τάξεις και χορηγούνται σύμφωνα με την Α5/3010/85 υγειο¬ 
νομική διάταξη, όπως αυτή ισχύει κάθε φορά. 

γ) για χορήγηση των αδειών εγκατάστασης και λειτουρ¬ 
γίας ψυχαγωγικών παιγνίων, που προβλέπονται από 
αστυνομικές διατάξεις και δεν υπάγονται στις διατάξεις 
του Ν. 2000/1991, όπως αυτές ισχύουν κάθε φορά. δ)για 
επιβολή των διοικητικών κυρώσεων σε παραβάτες των 
όρων λειτουργίας των καταστημάτων (προσωρινή αφαί¬ 
ρεση ή ανάκληση άδειας ή σφράγιση) σύμφωνα με τις 
ισχύουσες διατάξεις. 

11.2 Τμήμα Τ αμειακής Υπηρεσίας 

Τα Γραφεία που συγκροτούν την Ταμειακή Υπηρεσία 
του Δήμου, λειτουργούν κάτω από την ενιαία διεύθυνση 
του Προϊστάμενου του Τμήματος Ταμείου (ΔημοτικούΤα- 
μία) και με τις αρμοδιότητες που περιγράφονται για το κα¬ 
θένα από αυτά. Ο Δημοτικός Ταμίας με προσωπική του 
ευθύνη εποπτεύει και διεξάγει δια των ειδικών οριζομέ- 
νων διαχειριστικών οργάνων, την Ταμειακή Υπηρεσία του 
Δήμου, όπως ορίζουν οι διατάξεις του Δημοτικού και Κοι¬ 
νοτικού Κώδικα και οι διατάξεις περί Οικονομικής Διοίκη¬ 
σης και Λογιστικού των Δήμων και ειδικότερα: 

Κατευθύνει και ελέγχει τα υπαγόμενα σ’ αυτόν όργανα. 
Είναι υπεύθυνος για την περιουσία σε μετρητά, χρεόγρα¬ 
φα και κινητές αξίες του Δήμου, καθώς και για την φύλα¬ 
ξη και διατήρηση των διαφόρων παρακαταθηκών και εγ¬ 
γυήσεων εν γένει. 

Εποπτεύει την τήρηση των προβλεπομένων από τις οι¬ 
κείες διατάξεις λογιστικών και ταμειακών βιβλίων, παρα¬ 
κολουθεί την όλη κίνηση των Εσόδων και Εξόδων, ευθυ- 
νόμενος για κάθε παρατυπία ή παράλειψη και ρυθμίζει τα 
της χρηματικής διαχείρισης των διαχειριστικών και ει- 
σπρακτορικών οργάνων. 


11.2.1 Γ ραφείο Είσπραξης Εσόδων 

Ενεργεί πριν από κάθε χρηματική κατάθεση έλεγχο των 
διπλοτύπων εισπράξεων, παραλαμβάνει τις εισπράξεις, 
εκδίδοντας γραμμάτιο τακτοποιημένων εισπράξεων και 
τις καταθέτει στο Δημοτικό Ταμείο. Εκδίδει τα γραμμάτια 
είσπραξης των διαφόρων Εσόδων του Δήμου. Τηρεί τα 
από τον Νόμο προβλεπόμενα λογιστικά βιβλία εσόδων, 
καταρτίζει τους μηνιαίους και ετήσιους λογαριασμούς 
της διαχείρισης εσόδων, συντάσσει τους στατιστικούς πί¬ 
νακες που υποβάλλονται στο Υπουργείο, Περιφέρεια 
κ.λπ., συγκεντρώνει τα στοιχεία που απαιτούνται για τον 
ετήσιο απολογισμό εσόδων του Ταμείου και καταρτίζει 
τον απολογισμό αυτού. 

Προβαίνει σε: Διενέργεια εισπράξεων αντίστοιχων 
οφειλών προς τον Δήμο, για οποιαδήποτε αιτία στα Γ ρα¬ 
φεία τουΔήμουή μέσω των δημοτικών εισπρακτόρων, έκ¬ 
δοση αντίστοιχων γραμματίων εισπράξεων και σχετική 
ενημέρωση περιοδικού Αρχείου οφειλετών, κατά οφειλέ¬ 
τη, τήρηση των διαδικασιών παρακολούθησης/ελέγχου 
των Δημοτικών Εισπρακτόρων και καταγραφή των διε- 
νεργουμένων εισπράξεων, σύμφωνα με τις ισχύουσες 
διαδικασίες και σχετική ενημέρωση του Τμήματος Λογι¬ 
στικής Εσόδων/Εξόδων. 

Κύρια ευθύνη του Γ ραφείου αυτού είναι η είσπραξη των 
καθυστερημένων οφειλών που έχουν βεβαιωθεί από τις 
αρμόδιες υπηρεσίες και αφορούν φόρους, τέλη και δικαι¬ 
ώματα φορολογουμένων. Σε συνεργασία με τους δικηγό¬ 
ρους του Δήμου εισηγείται στον Δημοτικό Ταμία, όποτε 
απαιτείται, την λήψη αναγκαστικών μέτρων είσπραξης 
κατά των οφειλετών, σύμφωνα με τον Κ.Ε.Δ.Ε. και προ¬ 
βαίνει σε όλες τις απαιτούμενες προς τούτο ενέργειες. 
Ενδεικτικά το Γ ραφείο προβαίνει σε: 

Παραλαβή των βεβαιωτικών καταλόγων των υπόχρεων 
οφειλετών του Δήμου κατά κατηγορία προσόδου από το 
αρμόδιο Τμήμα της Δ/νσης. 

Έκδοση και μέριμνα για την κοινοποίηση ατομικών ή ει¬ 
δικών προσκλήσεων προς τους οφειλέτες του Δήμου. 

Αρχική ενημέρωση περιοδικού αρχείου οφειλετών κατά 
οφειλέτη όπου αναγράφονται τα οφειλόμενα ποσά κατά 
κατηγορία προσόδου. 

Παρακολούθηση της εκτέλεσης των εισπράξεων, που 
ανατίθενται στους Δημοτικούς Εισπράκτορες. Κατανομή 
των προς είσπραξη ποσών στους εισπράκτορες. 

Προβαίνει στην εκτέλεση κατασχέσεων, απαραίτητης 
ενέργειας για διενέργεια πλειστηριασμών και γενικά σε 
ότι προβλέπεται για την αναγκαστική είσπραξη οφει¬ 
λών. 

11.2.2 Γ ραφείο Πληρωμών 

Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προβαίνει 
στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων και 
της λοιπής Νομοθεσίας. 

Τηρεί τα προβλεπόμενα από τον Νόμο λογιστικά ταμει¬ 
ακά βιβλία εξόδων, καταρτίζει τους μηνιαίους και ετήσι¬ 
ους λογαριασμούς της διαχείρισης εξόδων, συντάσσει 
τους στατιστικούς πίνακες που υποβάλλονται στα Υπουρ¬ 
γεία, Περιφέρεια κ.λπ. συγκεντρώνει τα στοιχεία που 
απαιτούνται απ’ τον ετήσιο απολογισμό εξόδων και κα¬ 
ταρτίζει τον απολογισμό αυτού. Προβαίνει στην ενημέ¬ 
ρωση του Γραφείου Λογιστηρίου του Οικονομικού Τμή¬ 
ματος. Τηρείτο φυσικό Ταμείο στα Γ ραφεία του Δήμου. 

Διενεργεί τις χρηματικές δοσοληψίες με τις Τράπεζες 
σύμφωνα με τις οδηγίες του Οικονομικού Τμήματος (Γρα¬ 
φείου Εσόδων και Περιουσίας). 

Μεριμνά για την πληρωμή των αποδοχών και αμοιβών 
στους με κάθε σχέση εργασίας εργαζόμενους στο Δήμο. 

Μεριμνά για την απόδοση των κάθε φύσης κρατήσεων 
υπέρ τρίτων, που αντιστοιχούν στα επί μέρους εντάλματα 
πληρωμής. 

12 ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Γ ραφείο Διεύθυνσης 

Στο Γ ραφείο Διεύθυνσης υπάγονται ο Διευθυντής και το 
προσωπικό διοικητικής υποστήριξης της Δ/νσης Τεχνι¬ 
κών Υπηρεσιών. 

Ο Διευθυντής των Τεχνικών Υπηρεσιώντου Δήμου διευ¬ 
θύνει τις Τ εχνικές Υπη ρεσίες του Δή μο υ στο σύνολό τους, 
δίνοντας προς αυτές τις απαιτούμενες κατευθύνσεις και 
εντολές των οποίων ελέγχει και την εφαρμογή. 

Μεριμνά για τη σύνταξη των προγραμμάτων των έργων 
και των προμηθειών των Τεχνικών Υπηρεσιών. 

Προβαίνει στον έλεγχο και την θεώρηση των συντασσο- 
μένων μελετών, έργων και προμηθειών. 

Εισηγείται για τον προγραμματισμό βραχυπροθέσμων 
μεσοπρόθεσμων και μακροπροθέσμων έργων του Δήμου. 

Παρακολουθεί και συντονίζει την πορεία των έργων και 
αναθέτει σε οποιοδήποτε τμήμα ή γραφείο των Τεχνικών 
Υπηρεσιών ανεξάρτητα από αρμοδιότητα, τυχόν έκτα¬ 
κτες υπηρεσίες, που είναι απαραίτητες για την εύρυθμη 
εκτέλεση των έργων. 

Μεριμνά για τη σύμφωνη με τις κείμενες διατάξεις διε¬ 
νέργειες των διαγωνισμών εκτελέσεως έργων και προμη¬ 
θειών καθώς και για την παραλαβή αυτών. 

Μεριμνά για την παροχή στοιχείων προς την Οικονομι¬ 
κή Υπηρεσία για την πρόβλεψη πιστώσεων, αναμόρφωση 
πιστώσεων που αφορούν την εκτέλεση έργων και προμη¬ 
θειών για τη λειτουργία των Τεχνικών Υπηρεσιών. 

Γενικά έχει όλες τις αρμοδιότητες που προβλέπονται 
από την εκάστοτε Νομοθεσία. Επιλαμβάνεται για κάθε 
υπηρεσιακό πρόβλημα των Τεχνικών Υπηρεσιών. 

Το προσωπικό διοικητικής υποστήριξης, συγκεντρώνει 
όλες τις εγκυκλίους διαταγές, νομοθεσία κ.λπ. που αφο- 
ρούντις Τεχνικές Υπηρεσίες. Επιμελείται των απαραίτητων 
διοικητικών ενεργειώνγιατηνεκτέλεσητων έργων (π.χ. δη¬ 
μοσιεύσεις διακηρύξεων). Παρακολουθεί τις χρηματοδο¬ 
τήσεις των έργων από τις διάφορες χρηματοδοτικές πηγές 
(ίδιοι πόροι, Σ.Α.Τ.Α., δάνεια, επιχορηγήσεις κ.λπ.). Τηρεί 
το Βιβλίο Αναλήψεως Δαπανών και συντάσσει τις Εκθέσεις 
Αναλήψεως Δαπανών. Συγκεντρώνει τις πιστοποιήσεις των 
έργων με τα συνοδευτικά δικαιολογητικά και τα αποστέλ¬ 
λει στο λογιστήριο για την έκδοση εντάλματος. 

12.1. Τμήμα Έργων 

Ο Προϊστάμενος του Τμήματος διευθύνει τη λειτουργία 
των Γ ραφείων που υπάγονται στο τμήμα αυτό. Επιμελεί- 
ταιτης συντάξεως μελετών Δημοτικών Έργων καιπρομη- 
θειών αρμοδιότητας του τμήματός του. 

Παρακολουθεί τις πιστώσεις που διατίθενται γιά την 
εκτέλεση των δημοτικών έργων. 

Μεριμνά για την παράδοση στο Γ ραφείο Διεύθυνσης 
των απαραίτητων στοιχείων λογιστικής παρακολούθησης 
των έργων. 

12.1.1 Γ ραφείο Μελετών και Επίβλεψης Έργων 

Τηρεί αρχείο των σχετικών με τη σύνταξη μελετών και 
εκτέλεση έργων διατάξεων και το ενημερώνει συνεχώς. 

Με εντολή του Προϊσταμένου του τμήματος και σύμφω¬ 


να με τις οδηγίες του, συντάσσει τις μελέτες των δημοτι¬ 
κών έργων. Γιατη σύνταξη κάθε μελέτης συλλέγει τα απα¬ 
ραίτητα στοιχεία υπαίθρου, συντάσσει τα σχετικά σχέδια, 
τα επεξεργάζεται και κάνει τους υπολογισμούς και με τις 
οδηγίες του Προϊσταμένου του ολοκληρώνει την μελέτη. 

Συντάσσει συγγραφές υποχρεώσεων, διακηρύξεις και 
προσκλήσεις εκδήλωσης ενδιαφέροντος, όταν πρόκειται 
για ανάθεση μελετών σε ιδιώτες. Επίσης συντάσσει τα πι¬ 
νάκια αμοιβών. Ακόμα συντάσσει προμελέτες, προκαταρ¬ 
κτικές εκθέσεις και σχεδιαγράμματα που αφορούν τεχνι¬ 
κά θέματα του Δήμου. Συγκεντρώνει στατιστικό υλικό και 
συντάσσει στατιστικούς πίνακες και διαγράμματα. 

Μεριμνά για τις αναθέσεις των έργων και επιβλέπει για 
την εκτέλεσή τους. 

12.1.2 Γ ραφείο Εκτέλεσης Έργων και Εργασιών 

Έχει σαν αντικείμενο τις εργασίες για την συντήρηση 

των δημοτικών οδών, πεζοδρομίων, συντήρηση κτιρίων, 
διάφορες οικοδομικές εργασίες, ξυλουργικές εργασίες, 
πλακοστρώσεις καθώς και έργα που εκτελούνται με αυ¬ 
τεπιστασία. 

12.1.3 Γ ραφείο Συντήρησης Σχολικών Κτιρίων 

Φροντίζει για τη συντήρηση των σχολικών κτιρίων αρ¬ 
μοδιότητας του Δήμου, συντάσσει τις σχετικές μελέτες 
και επιβλέπει τα αντίστοιχα έργα που εκτελούνται με ερ¬ 
γολαβία ή τις εργασίες που εκτελούνται με αυτεπιστασία. 

12.1.4 Γ ραφείο Συγκοινωνιακών Μελετών και Έργων 

Συντάσσει ή επιβλέπει μελέτες συγκοινωνιακών έργων. 

Επιβλέπει, συντηρεί, κατασκευάζει και παραλαμβάνει συ¬ 
γκοινωνιακά έργα. Μεριμνά για τη λήψη κυκλοφοριακών 
μέτρων και ρυθμίσεων και για την οδική σήμανση, οριζό¬ 
ντια και κάθετη. 

12.2 Τμήμα Ηλεκτρομηχανολογικό 

Το Τμήμα λειτουργεί με την άμεση και υπεύθυνη καθο¬ 
δήγηση του προϊσταμένου του. 

12.2.1 Γραφείο Δημοτικού Φωτισμού και Ηλεκτρολογι- 
κών Εγκαταστάσεων 

Το Γ ραφείο αυτό επιμελείται για τη συντήρηση του δη¬ 
μοτικού φωτισμού (αντικατάσταση λαμπτήρων, συντήρη¬ 
ση των υπογείων γραμμών, συντήρηση των υπογείων 
γραμμών, συντήρηση φωτιστικών σωμάτων, εορταστικού 
φωτισμού κ.λπ.) καθώς και για την κανονική λειτουργία 
κάθε ηλεκτρολογικής εγκατάστασης του Δήμου. 

Επ ιμελείται για τη βελτίωση των δικτύ ων και για τη ν ομα¬ 
λή λειτουργία των φωτεινών σηματοδοτών. 

Επιμελείται για τη συντήρηση όλων των άλλων πλην 
ηλεκτροφωτισμού ηλεκτρολογικών εγκαταστάσεων. Εφ’ 
όσον τέτοιες εργασίες συντηρήσεως ανατίθενται εργο¬ 
λαβικά σε εξωτερικά συνεργεία, επιβλέπει την καλή εκτέ¬ 
λεση των σχετικών συμβάσεων συντήρησης. 

Συντάσσει μελέτες ηλεκτρολογικών έργων και προμη¬ 
θειών ηλεκτρολογικού υλικού και έχει την αρμοδιότητα 
για την εκτέλεση ηλεκτρολογικών έργων. 

12.2.2 Γ ραφείο συντήρησης μηχανολογικών και υδραυ¬ 
λικών εγκαταστάσεων 

Τα γραφείο αυτό επιμελείται για τη συντήρηση και την 
καλή λειτουργία των μηχανολογικών και υδραυλικών 
εγκαταστάσεων του Δήμου και των σχολικών κτηρίων. 
Εφ’ όσον τέτοιες εργασίες συντηρήσεως ανατίθενται ερ¬ 
γολαβικά σε εξωτερικά συνεργεία, επιβλέπει την καλή 
εκτέλεση των σχετικών συμβάσεων συντήρησης. 

Επιμελείται για τη σύνταξη μελετώντων μηχανολογικών 
έργων και των προμηθειών που αφορούν μηχανολογικά 
και υδραυλικά υλικά. 

12.2.3 Γραφείο Μηχανοργάνωσης 

Το γραφείο επιμελείται για την καλή λειτουργία των συ¬ 
στημάτων μηχανοργάνωσης του Δήμου (δίκτυα ή προσω¬ 
πικά συστήματα, δημιουργία δικτυακών τόπων, ηλεκτρο¬ 
νικό ταχυδρομείο κ.λπ.). Εφ’ όσον τέτοιες εργασίες συ- 
ντη ρήσεως ή και νέων εγκαταστάσεων (εξοπλισμού ή 
λογισμικού) ανατίθενται εργολαβικά σε εξωτερικά συνερ¬ 
γεία, επιβλέπει την καλή εκτέλεση των σχετικών συμβά¬ 
σεων συντήρησης ή εγκατάστασης. 

Συντάσσει μελέτες και υποβάλλει προτάσεις για καλύ¬ 
τερη οργάνωση, επέκταση, εκσυγχρονισμό, νέες εφαρ¬ 
μογές που αφορούν την μηχανοργάνωση του Δήμου. 

12.2.4 Γ ραφείο συντήρησης και επισκευής οχημάτων 

Ασχολείται με την συντήρηση των αυτοκινήτων και των 

αυτοκινουμένων ή φορητών μηχανημάτων του Δήμου. Σε 
συνεργασία με το Γ ραφείο Προμηθειών και την Αποθήκη 
του Δήμου επιμελείται για τις προμήθειες ανταλλακτικών 
για τα παραπάνω αυτοκίνητα και μηχανήματα. 

12.3 Τμήμα Πολεοδομίας 

Γ ραφείο Προϊσταμένου 

Στο Γ ραφείο πλην του προϊσταμένου υπάγεται και το 
προσωπικό διοικητικής υποστήριξης 

Ο προϊστάμενος του τμήματος διευθύνει τη λειτουργία 
του, δίνοντας τις απαιτούμενες κατευθύνσεις και εντο¬ 
λές, ελέγχοντας την εφαρμογή τους. Θεωρεί τις μελέτες 
και τις πιστοποιήσεις αρμοδιότητας του τμήματος. Ειδι¬ 
κότερα έχει τις αρμοδιότητες που προβλέπονται στο Π .Δ. 
337/1994. 

Το Τμήμα Πολεοδομίας έχει την ευθύνη για την έκδοση 
των οικοδομικών αδειών στην περιοχή ευθύνης του κα¬ 
θώς και του σχεδιασμού και της εφαρμογής των ολοκλη¬ 
ρωμένων συνολικών παρεμβάσεων στην διοικητική πε¬ 
ριοχή του Δήμου. Ειδικότερα για το χαρακτηρισμένο ως 
Ιστορικό Κέντρο τμήμα της πόλης συνεργάζεται με το 
αντίστοιχο Γ ραφείο παλιάς Πόλης. 

12.3.1 Γραφείο Πολεοδομικών Εφαρμογών 

Έχει την ευθύνη για την έκδοση των οικοδομικών αδει¬ 
ών σύμφωνα με την υφιστάμενη νομοθεσία. 

12.3.2 Γ ραφείο Ελέγχου Κατασκευών 

Έχει την ευθύνη (α) του ελέγχου της νομιμότητας των 
οικοδομών και κτιριακών κατασκευών, της έκδοσης των 
σχετικών βεβαιώσεων για ηλεκτροδότηση ύδρευση κ.λπ., 
(β) της εφαρμογής της διαδικασίας χαρακτηρισμού και 
κατεδάφισης αυθαιρέτων, επιβολής προστίμων και εφαρ¬ 
μογής της διαδικασίας διατήρησης ή κατεδάφισης κτι- 
σμάτων και (γ) τη σύνταξη εκθέσεων επικινδύνων οικοδο¬ 
μών. 

12.3.3 Γραφείο εκδόσεως αδειών εγκαταστάσεως και 
λειτουργίας υπαίθριας διαφήμισης και επιγραφών 

Στα πλαίσια των αρμοδιοτήτων του μεριμνά σε συνερ¬ 
γασία με τις αρμόδιες υπηρεσίες του Δήμου, της Νομαρ¬ 
χιακής Αυτοδιοίκησης Κερκύρας και του ΥΠ.ΠΟ. για την 
έκδοση των απαιτουμένων αδειών διαφημιστικών πινακί¬ 
δων σε υπαίθριους χώρους και προσόψεις κτιρίων σύμ¬ 
φωνα με τις ισχύουσες εκάστοτε διατάξεις και Υπουργι¬ 
κές αποφάσεις περί υπαίθριας διαφήμισης και την κοινο¬ 
ποίηση των αδειών αυτών αρμοδίως (Δ/νση Οικον. 
Υπηρεσιών, Δημοτική Αστυνομία κ.λπ.) 

Μεριμνά για την σύμφωνα με τις κείμενες διατάξεις 
αποξήλωση των παράνομων διαφημιστικών πινακίδων και 
επιγραφών. 

12.3.4 Γ ραφείο Πολεοδομικού Σχεδιασμού 

Έχει την ευθύνη (α) του πολεοδομικού σχεδιασμού στα 


διοικητικά όρια του Δήμου, της σύνταξης ή της παρακο¬ 
λούθησης των σχετικών μελετών, των επεκτάσεων και 
τροποποιήσεων του σχεδίου πόλεως (β) του σχεδιασμού 
των συνολικών πολεοδομικών παρεμβάσεων, αναπλάσε¬ 
ων, ρυθμίσεων κ.λπ. (γ) της συγκέντρωσης και τήρησης 
αρχείων και χαρτών αρμοδιότητάς του (δ) της κατάρτι¬ 
σης και έκδοσης πράξεων αναλογισμού προσκύρωσης 
και τακτοποίησης οικοπέδων. Συνεργάζεται με το Γ ρα¬ 
φείο Παλιάς Πόλης καθώς και με τις θεσμοθετημένες Επι¬ 
τροπές αντίστοιχων αρμοδιοτήτων καθώς και με τις αντί¬ 
στοιχες Υπηρεσίες της Νομαρχιακής Αυτοδιοίκησης Κερ¬ 
κύρας και Περιφέρειας Ιονίων Νήσων. 

12.4 Αυτοτελές Γ ραφείο Παλιάς Πόλης, Ιστορικών Προ¬ 
αστίων και Μνημείων 

Αντικείμενο του Γ ραφείου είναι η προστασία και ανά¬ 
δειξη των χαρακτηρισμένων ως διατηρητέων οικισμών 
της διοικητικής περιοχής του Δήμου (Ιστορικό Κέντρο, 
Ιστορικά Προάστια και Οικισμοί) καθώς και των μνημείων. 
Κατά συνέπεια οι δραστηριότητέςτου βρίσκονται σε στε¬ 
νή συνεργασία με τις κατά περίπτωση αρμόδιες υπηρε¬ 
σίες του ΥΠ.ΠΟ. 

Στα πλαίσια των καθηκόντων του συντάσσει μελέτες ή 
μεριμνά για τη σύνταξη μελετών που αφορούν την συνο¬ 
λική ή μερική προστασία των παραπάνω, έργα ανάπλα¬ 
σης περιοχών στην Παλιά Πόλη ή στα Ιστορικά Προάστια, 
ή έργα ανάδειξης μνημείων. Προωθεί συνεργασίες με άλ¬ 
λους φορείς και υποστηρίζει τις Προγραμματικές Συμβά¬ 
σεις που ο Δήμος έχει συνάψει ή θα συνάψει στο μέλλον 
με διάφορους φορείς και που αφορούν την Παλιά Πόλη ή 
τα Ιστορικά Προάστια ή τις Οχυρώσεις. Προωθεί την 
ένταξη προγραμμάτων και δράσεων σχετικών με το αντι¬ 
κείμενό του σε διάφορα χρηματοδοτικά σχήματα, εθνικά 
ή Ευρωπαϊκά. Επιβλέπει έργα που αντικείμενο έχουν 
επεμβάσεις στην Παλιά Πόλη ή τα Ιστορικά Προάστια ή 
τις Οχυρώσεις. 

Σε συνεργασία με το Τμήμα Πολεοδομίας του Δήμου 
επιμελείται για τη σύνταξη πολεοδομικών ή χωροταξικών 
ή άλλων μελετών που αποβλέπουν στην προστασία της 
Παλιάς Πόλης και των Ιστορικών Προαστίων. Σε συνερ¬ 
γασία με την Δημοτική Αστυνομία εισηγείται μέτρα που 
αφορούν τη στάθμευση και την κυκλοφορία, την κατάλη¬ 
ψη κοινοχρήστων χώρων και την εν γένει αισθητική στο 
Ιστορικό Κέντρο. 

13 ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

Γ ραφείο προϊστάμενου Δ/νσης 

13.1 Τμήμα Πρασίνου και Αγροτικών Προγραμμάτων 

13.1.1 Γ ραφείο συντήρησης πρασίνου και φυτωρίων 

Ασχολείται με την εκτέλεση έργων φύτευσης, συντήρη¬ 
σης, φυτοπροστασίας και φυτοδιακόσμησης των πάρκων 
και πλατειών της πόλης και των προαστίων καθώς και με 
την καθαριότητα και την αποκομιδή των κλαδιών και των 
χόρτων στους ανωτέρω χώρους. 

Επίσης ασχολείται με την συντήρηση των δενδροστοι- 
χιών, το κλάδεμα, την κοπή και αντικατάσταση των επι¬ 
κίνδυνων και γέρικων δένδρων. Μεριμνά για την τοποθέ¬ 
τηση και συντήρηση των εγκαταστάσεων αυτομάτων πο¬ 
τισμάτων. Μεριμνά για τον έγκαιρο εφοδιασμό του 
Δήμου με τους απαραίτητους σπόρους, φυτά, θάμνους, 
δένδρα, εργαλεία, μηχανήματα, ανταλλακτικά, λιπάσμα¬ 
τα κ.λπ. 

Ασχολείται με την κοπή των χόρτων και το κλάδεμα 
των δένδρων στις νησίδες Βίδο, Λαζαρέτο, και Ποντικο- 
νήσι. 

13.1.2 Γραφείο αγροτικών προγραμμάτων επιδοτήσε¬ 
ων και αποζημιώσεων 

Σε συνεργασία με την Δ/νση Γεωργίας της Νομαρχια¬ 
κής Αυτοδιοίκησης μεριμνά, για την εφαρμογή προγραμ¬ 
μάτων του κανονισμού 1257/1999 της Ε.Ε που αφορά 
προγράμματα νέων Γεωργών πρόωρης συνταξιοδότη- 
σης Αγροτών, εξισωτικής αποζημίωσης, εκσυγχρονισμού 
και αναδιάρθρωσης Γεωργικών εκμεταλλεύσεων (σχέδια 
βελτίωσης), βιολογικής γεωργίας και κτηνοτροφίας, συ¬ 
ντήρησης και επισκευής αναβαθμίδων, διατήρησης αυτο¬ 
χθόνων ειδών του ζωικού και φυτικού Βασιλείου. Εκπαι¬ 
δευτικά προγράμματα αγροτών (ΚΕΤΕ), πρόγραμμα μα¬ 
κροχρόνιας παύσης καλλιεργειών επιδοτήσεις 
αγροτικών προϊόντων και ζώων, επιδότηση Ο.Σ.Δ.Ε (επι¬ 
λέξιμα πρόβατα, μοσχάρια, θηλάζουσες αγελάδες, καλ¬ 
λιέργειες στεμμάτων αραβοσίτου κ.λπ.) 

13.2 Τμήμα Κτηνιατρικής 

13.2.1 Γραφείο προστασίας και περίθαλψης αδέσπο¬ 
των ζώων 

Συγκρότηση συνεργείων περισυλλογής αδέσποτων 
σκύλων στα όρια του Δήμου. 

Παροχή ιατροφαρμακευτικής περίθαλψης στα ζώα που 
περισυλλέγονται. Εκτέλεση εργασιών φύλαξης, καθαριό¬ 
τητας, αποπεράτωσης, σήμανσης, και σίτισης των ζώων. 
Μεριμνά για την υγειονομικά αποδεκτή λειτουργία ειδι¬ 
κών εγκαταστάσεων φιλοξενίας των αδέσποτων ζώων. 

Τήρηση ατομικών μητρώων για τα ζώα που εισέρχονται 
ή εξέρχονται του κυνοκομείου. Φύλαξη όλων των εγκατα- 
στάσεωντου Κυνοκομείου. Μέχρι να δημιουργηθεί Δημο¬ 
τικό Κυνοκομείο συνεργάζεται με την Ν.Α. και ιδιωτικούς 
φορείς στο πλαίσιο των υφιστάμενων προγραμματικών 
συμβάσεων. 

13.2.2 Γ ραφείο Δημοτικών Σφαγείων 

Μεριμνά για την εφαρμογή του Κανονισμού λειτουρ¬ 
γίας διοίκησης και διαχείρισης των Δημοτικών Σφαγείων. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, για τη βεβαίωση και είσπραξη 
των δικαιωμάτων χρήσεως των Δημοτικών Σφαγείων. 

Εισηγείται σχετικά με τον εξοπλισμό, τη βελτίωση της 
λειτουργικότητας και τη διάθεση της χρήσεως των χώρων 
και εγκαταστάσεων των Σφαγείων. 

Τηρεί τα προβλεπόμενα από το Νόμο και τον οικείο κα¬ 
νονισμό του Δήμου βιβλία. 

Επιβλέπει το εργαζόμενο στα Σφαγεία προσωπικό και 
φροντίζει για την τήρηση της ευταξίας και της καθαριό¬ 
τητας στους χώρους αυτών. 

Υποδεικνύει κάθε μέτρο που θεωρεί αναγκαίο για την 
αρτιότερη λειτουργία των Σφαγείων. 

13.2.3 Γ ραφείο εκδόσεως αδειών κυκλοφορίας ζωήλα- 
των οχημάτων 

Μεριμνά για την έκδοση αδειών κυκλοφορίας ζωήλα- 
των οχημάτων, την ανανέωση αυτών και γενικά για την 
τήρηση των διατάξεων των Νόμων, των Π.Δ. και των 
Υπουργικών αποφάσεων αναφορικά με τα ζωήλατα οχή¬ 
ματα. 

14 ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Γ ραφείο προϊσταμένου Διεύθυνσης 

Συνεργάζεται με τους φορείς εκτός Δήμου που σχετί¬ 
ζονται με τις λειτουργίες της Δ/νσης Δημοτικής Αστυνο¬ 
μίας. 

Συγκεντρώνει στοιχεία χρήσιμα για τον προγραμματι¬ 
σμό και απολογισμό της Υπηρεσίας σε συνεργασία και με 
τις Διοικητικές και Οικονομικές Υπηρεσίες του Δήμου. 


Παρέχει γραμματειακή υποστήριξη στην Υπηρεσία και 
εκδίδει βεβαιώσεις μόνιμης κατοικίας για μεταδημότευση 

14.1 Τμήμα ελέγχου εμπορικών δραστηριοτήτων 

14.1.1 Γραφείο ελέγχου εμπορικών δραστηριοτήτων 
και καταστημάτων υγειονομικού ενδιαφέροντος 

Έλεγχος των διατάξεων που αφορούν: 

καταστήματα και επιχειρήσεις υγειονομικού ενδιαφέ¬ 
ροντος και κοινοχρήστους χώρους, το υπαίθριο πλανό¬ 
διο ή στάσιμο εμπόριο,τις εμποροπανηγύρεις, τους μι- 
κροπωλητές, τα κυλικεία, τη λειτουργία πάσης φύσεως 
επιτηδευμάτων και επαγγελμάτων, τη λειτουργία θεά¬ 
τρων και κινηματογράφων, τη μουσική σε δημόσια κέ¬ 
ντρα, την εγκατάσταση και λειτουργία ψυχαγωγικών παι¬ 
διών που δεν υπάγονται στο Ν. 2000/1991, την κοινή ησυ¬ 
χία, το ωράριο λειτουργίας των κέντρων διασκέδασης 
και των συναφών καταστημάτων και των εμπορικών κα¬ 
ταστημάτων, την επιθεώρηση αμαξωμάτων κοντινών, 
την κατάληψη δημοτικών και κοινοχρήστων χώρων, την 
λειτουργία των λαϊκών αγορών, την εγκατάσταση και λει¬ 
τουργία των λούνα πάρκ και των τσίρκων, ελέγχει τη ν τή¬ 
ρηση των διατάξεων υγειονομικού ενδιαφέροντος σε 
επιχειρήσεις, καταστήματα, θέατρα, κινηματογράφους, 
ψυχαγωγικά παίγνια, εκμισθωτήρια μοτοποδηλάτων και 
καντίνες και προβαίνει στη βεβαίωση προστίμων σύμφω¬ 
να με τις κανονιστικές αποφάσεις του Δημοτικού Συμ¬ 
βουλίου. 

14.1.2 Γ ραφείο ελέγχου υπαίθριας διαφήμισης και επι¬ 
γραφών 

Ελέγχει την τήρηση των διατάξεων που αφορούν την 
υπαίθρια διαφήμιση και τις επιγραφές και προβαίνει στην 
βεβαίωση παραβάσεων σύμφωνα με τις κανονιστικές 
αποφάσεις του Δημοτικού Συμβουλίου. 

14.2 Τμήμα προστασίας περιβάλλοντος - δημοτικής πε¬ 
ριούσιας και ελέγχου κυκλοφορίας και στάθμευ¬ 
σης οχημάτων 

14.2.1 Γραφείο Αγροφυλακής 

Ενεργεί περιπολίες για την φύλαξη των αγροτικών κτη¬ 
μάτων σύμφωνα με το Ν.Δ 3030/1954 {{περί Αγροφυλα¬ 
κής}} και τις μεταγενέστερες τροποποιήσεις του. (η αρ¬ 
μοδιότητα αυτή θα ασκηθεί μετά την εκχώρηση των αρ¬ 
μοδιοτήτων της Αγροφυλακής στη Δημοτική Αστυνομία). 

14.2.2 Γ ραφείο προστασίας περιβάλλοντος και Δημοτι¬ 
κής περιουσίας 

Ελέγχει τις διατάξεις που αφορούν: 

την αλιεία, τα υπόγεια ύδατα, το άνοιγμα πηγαδιών, την 
εκτέλεση γεωτρήσεων και τις χρήσεις αυτών, τα εσωτερι¬ 
κά ύδατα (λιμνοθάλασσες, ποταμοί, ιχθυοκαλλιέργειες), 
την προστασία αστικού και περιαστικού πρασίνου, ελέγ¬ 
χει τις δημοτικές εγκαταστάσεις και τη δημοτική περιου¬ 
σία, ελέγχει την τήρηση των διατάξεων που αφορούν την 
καθαριότητα και την αποχέτευση, ελέγχειτηντήρησητων 
διατάξεων που αφορούν τα στερεά, υγρά και αέρια από¬ 
βλητα ως πηγές ρύπανσης του περιβάλλοντος και της θά¬ 
λασσας, από πηγές ξηράς, ελέγχει και βεβαιώνει παρα¬ 
βάσεις σύμφωνα με τις κανονιστικές αποφάσεις του Δη¬ 
μοτικού Συμβουλίου. 

14.2.3. Γραφείο πολεοδομικού και χωροταξικού ελέγ¬ 
χου 

Ενεργεί εισηγήσεις επί θεμάτων αρμοδιότητος του, 
πραγματοποιεί αυτοψίες με ένστολο προσωπικό και φρο¬ 
ντίζει για τηντήρηση αρχείου διατάξεωνπου αφορούν σε 
θέματα πολεοδομίας και χωροταξίας καθώς και αρχείο 
δραστηριοτήτων του Γ ραφείου. 

14.2.4 Γραφείο έλεγχου κυκλοφορίας και στάθμευσης 
οχημάτων 

Μεριμνά για τον έλεγχο και τη ρύθμιση της κυκλοφο¬ 
ρίας, προβαίνει στη βεβαίωση παραβάσεων στάθμευσης, 
στον έλεγχο των εκπομπών ρύπων και θορύβων των οχη¬ 
μάτων, ελέγχει την τήρηση των διατάξεων που αφορούν 
τις υποχρεώσεις αυτών που εκτελούν έργα και εναποθέ¬ 
τουν υλικά και εργαλεία στις οδούς και τους δημοτικούς 
χώρους, προβαίνει στη βεβαίωση προστίμων σύμφωνα με 
τις κανονιστικές αποφάσεις του Δημοτικού Συμβουλίου 
και εισηγείται αρμοδίως για θέματα στάθμευσης, κυκλο¬ 
φορίας, σήμανσης και διαγραμμίσεων οδών. 

15 ΔΙΕΥΘΥΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

15.1 Τμήμα Εξυπηρέτησης Πολιτών 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

Παραλαμβάνει αιτήσεις Πολιτών για τη διεκπεραίωση 
υποθέσεών τους από τις υπηρεσίες του Δημοσίου τα 
στοιχεία των οποίων καταχωρεί σε ειδικό Πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας (Ν. 
2690/1999). 

Ελέγχει την πληρότητα των αιτήσεων των Πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά που δεν υποβάλλονται μαζί 
με την αίτηση, το Κ.Ε.Π. τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 
Κ.Ε.Π. υποβολής της αρχικής αίτησης, από το οποίο το 
παραλαμβάνει ο πολίτης ή του αποστέλλεται από το 
Κ.Ε.Π. στην διεύθυνση που έχει δηλωθεί με συστημένη 
επιστολή και με αντικαταβολή. 

Επιπλέον παρέχει και τις εξής υπηρεσίες: 

Επικύρωση διοικητικών εγγράφων, 

θεώρηση γνήσιου υπογραφής, 

Χορήγηση παραβολών, κινητών επισήμων και υπεύθυ¬ 
νων δηλώσεων, 

Χορήγηση του αποδεικτικού φορολογικής ενημερότη¬ 
τας, μέσω ηλεκτρονικής διασύνδεσης με το σύστημα ΤΑ¬ 
ΧΙΟ. 

15.2 Τμήμα Εσωτερικής Ανταπόκρισης 

Παραλαμβάνει τις αιτήσεις των πολιτών που αποστέλ- 

λονται από τα Κ.Ε.Π. η διεκπεραίωση των οποίων εμπί¬ 
πτει στις αρμοδιότητες του Δήμου. Το Τμήμα προωθεί τα 
αιτήματα στις αρμόδιες για τη διεκπεραίωσή τους υπη¬ 
ρεσίες του Δήμου, παρακολουθεί τη διαδικασία διεκπε¬ 
ραίωσης και την τήρηση των νομικών χρονικών προθε¬ 
σμιών, παραλαμβάνει το σχετικό έγγραφο και το απο¬ 
στέλλει στο Κ.Ε.Π. της αρχικής υποβολής της αίτησης. 
Επίσης το Τμήμα τηρεί τα σχετικά με τη διακίνηση των 
ανωτέρω αναφερόμενων αιτήσεων πολιτών στατιστικά 
στοιχεία, υποδέχεται και διαχειρίζεται τα παράπονα και 
τις προτάσεις των πολιτών για βελτιώσεις των διοικητι¬ 
κών διαδικασιών. 


16 ΔΙΕΥΘΥΝΣΗ ΥΠΗΡΕΣΙΑΣ ΚΑΘΑΡΙΟΤΗΤΑΣ 
Γραφείο Προϊσταμένου Διεύθυνσης 

16.1 Τμήμα Καθαριότητας 

16.1.1 Γ ραφείο περισυλλογής απορριμμάτων 
Παρακολουθεί την παρουσία του εργατοτεχνικού προ¬ 
σωπικού στον τόπο των εργασιών και εφαρμόζει το ωρά¬ 
ριο εργασίας των υπαγομένων σ’ αυτό εργατοτεχνιτών 
και υπαλλήλων. 

Συλλέγει και αποκομίζει τα απορρίμματα των κοινόχρη¬ 
στων χώρων, ενεργεί τον καθαρισμό των οδών και κρα¬ 
σπέδων από τις φερτές ύλες, ασχολείται με το κατάβρεγ¬ 
μα και καθαρισμό των δρόμων και το πλύσιμο των κάδων. 
Απορρυπαίνει την Πόλη α) από τα πόσης φύσεως διαφη¬ 
μιστικά και άλλα έντυπα που έχουν τοποθετηθεί αυθαίρε¬ 
τα σε διάφορους χώρους ή έχουν τοποθετηθεί κανονικά 
στους προβλεπόμενους χώρους και παραμένουν σ’ αυ¬ 
τούς μετά την λήξη της νόμιμης διάρκειάς τους β) προ¬ 
βαίνει στον καθαρισμό των διαφόρων συνθημάτων κ.λπ. 

Εποπτεύει την καλή εκτέλεση των ανατιθέμενων εκά- 
στοτε εργολαβιών αποκομιδής απορριμμάτων και καθαρι¬ 
σμού κοινοχρήστων χώρων στην περιφέρεια του Δήμου. 

16.1.2 Γ ραφείο Δημοτικών Αποχωρητηρίων 
Μεριμνά για την ομαλή λειτουργία των Δημοτικών αφο¬ 
δευτηρίων. 

16.2 Τμήμα κινήσεως οχημάτων και μηχανημάτων 

16.2.1 Γ ραφείο κινήσεως οχημάτων και μηχανημάτων 
Εκδίδει τα δελτία κίνησης και τις διαταγές πορείας των 

οχημάτων. 

Τηρεί και ενημερώνει ανελλιπώς τα βιβλία που ορίζονται 
από το Νόμο για την κίνηση των οχημάτων 
Χορηγεί τις εντολές για τη προμήθεια των καυσίμων και 
ελέγχει την κανονική παραλαβή τους. 

Μεριμνά ώστε τα απαιτούμενα για τις ανάγκες του τμή¬ 
ματος καθαριότητας αυτοκίνητα να βρίσκονται έτοιμα για 
κίνηση τις οριζόμενες, ώρες χρησιμοποίησης τους. 

Μεριμνά για την στελέχωση σε προσωπικό των οχημά¬ 
των και των μηχανημάτων. 

16.2.2 Γ ραφείο Ασφάλισης και Τεχνικού Ελέγχου Οχη¬ 
μάτων και Μηχανημάτων. 

Έχει την ευ θ ύ νη για τη ν ασφάλιση των οχη μάτων και μη¬ 
χανή μάτων. Φροντίζει για τον έγκαιρο τεχνικό έλεγχο 
(ΚΤΕΟ) αυτών. 

Άρθρο 4 

ΟΡΓΑΝΙΚΕΣ ΘΕΣΕΙΣ 

Α) Θέσεις μετακλητών υπαλλήλων 
Προσωπικό που διέπεται από τις διατάξεις των άρθρων 
241 και 242 του Ν. 1188/1981 όπως αντικαταστάθηκε με 
την παρ. 1 του άρθρου 67 του Ν. 1416/1984 και το άρθρο 
26 του Ν. 1832/1989, τα άρθρα 12 και 34 του Ν. 
2130/1993, το άρθρο 57 του Ν. 2218/1994 και το άρθρο 8 
του Ν. 2307/1995. 

Μία (1) θέση Γενικού Γραμματέα 
Μία (1) θέση Ιδιαίτερου Γ ραμματέα Δημάρχου 
Τρεις (3) θέσεις Ειδικών Συμβούλων και Ειδικών Συνερ¬ 
γατών ή Επιστημονικών Συνεργατών 
Β) Προσωπικό που διέπεται από τις διατάξεις του άρ- 
θρου245τουΝ. 1188/1981 όπως αντικαταστάθηκε με την 
παρ.4του άρθρου 28του Ν. 1832/1989. 

Δύο (2) θέσεις Δικηγόρων 

ΠΕ ΔΙΟΙΚΗΤΙΚΩΝ ΟΙΚΟΝΟΜΙΚΩΝ 16 

ΠΕ ΟΙΚΟΝΟΜΙΚΟΥ ΛΟΓΙΣΤΙΚΟΥ 1 

ΠΕ ΠΟΛΙΤΙΚΩΝ ΜΗΧΑΝΙΚΩΝ 12 

ΠΕ ΜΗΧΑΝΟΛΟΓΩΝ ΗΛΕΚΤΡΟΛΟΓΩΝ 3 

ΠΕ ΤΟΠΟΓΡΑΦΩΝ ΜΗΧΑΝΙΚΩΝ 1 

ΠΕ ΣΥΓΚΟΙΝΩΝΙΟΛΟΓΩΝ 1 

ΠΕ ΠΛΗΡΟΦΟΡΙΚΗΣ 1 

ΠΕ ΕΙΔΙΚΗΣ ΥΠΗΡΕΣΙΑΣ ΔΗΜΟΤΙΚΗΣ ΑΣΤΥΝΟΜΙΑΣ 4 

ΠΕ ΟΙΚΟΝΟΜΙΚΗΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ 2 
ΠΕ ΚΤΗΝΙΑΤΡΩΝ 1 

ΠΕΓΕΩΠΟΝΩΝ 2 

ΠΕ ΥΓΕΙΟΝΟΛΟΓΩΝ 1 

ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ 1 

ΠΕ ΜΗΧΑΝΙΚΩΝ ΠΕΡΙΒΑΛΛΟΝΤΟΣ 1 

ΠΕ ΧΩΡΟΤΑΚΤΩΝ ΠΟΛΕΟΔΟΜΩΝ 1 

ΤΕ ΜΗΧΑΝΟΛΟΓΩΝ ΗΛΕΚΤΡΟΛΟΓΩΝ 5 

ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 1 

ΔΕ ΔΙΟΙΚΗΤΙΚΩΝ 50 

ΔΕ ΠΡΟΣΩΠΙΚΟΥ ΧΕΙΡΙΣΤΩΝ Η/Υ 1 

ΔΕ ΕΙΣΠΡΑΚΤΟΡΩΝ 2 

ΔΕ ΕΠΟΠΤΩΝ ΚΑΘΑΡΙΟΤΗΤΑΣ 2 

ΔΕ ΕΡΓΟΔΗΓΩΝ 13 

ΔΕ ΦΥΛΑΚΩΝ ΣΧΟΛΙΚΩΝ ΚΤΗΡΙΩΝ 30 

ΔΕ ΣΧΕΔΙΑΣΤΩΝ 3 

ΔΕ ΕΙΔΙΚΗΣ ΥΠΗΡΕΣΙΑΣ ΔΗΜΟΤΙΚΗΣ ΑΣΤΥΝΟΜΙΑΣ 33 

ΔΕ ΗΛΕΚΤΡΟΛΟΓΩΝ 12 

ΔΕ ΟΔΗΓΩΝ 41 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ 4 

ΔΕ ΤΕΧΝΙΤΩΝ 17 

ΔΕ ΜΗΧΑΝΟΤΕΧΝΙΤΩΝ 5 

ΔΕ ΗΛΕΚΤΡΟΤΕΧΝΙΤΩΝ ΑΥΤΟΚΙΝΗΤΩΝ 2 

ΔΕ ΔΕΝΔΡΟΚΗΠΟΥΡΩΝ 7 

ΔΕ ΓΕΩΡΓΟΤΕΧΝΙΤΩΝ 1 

ΔΕ ΜΗΧΑΝΟΣΤΑΣΙΑΡΧΩΝ 1 

ΣΥΝΟΛΟ 224 

ΚΑΤΗΓΟΡΙΑ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ©ΕΣΕΙΣ 

ΥΕ ΚΛΗΤΗΡΩΝ 11 

ΥΕ ΕΠΙΣΤΑΤΩΝ ΚΑΘΑΡΙΟΤΗΤΑΣ 6 

ΥΕ ΕΠΙΣΤΑΤΩΝ ΕΡΓΑΤΩΝ 4 

ΥΕ ΕΡΓΑΤΩΝ (κατά υπηρεσία ως εξής) 

1. καθαριότητας 130 


2. καθαριότητας εργάτριες 13 

3. κήπων 46 

4. έργων 13 

Νεκροταφείων 8 

5. φυλάκων 12 

6. κυνοκομείου 6 

7. σφαγείων 5 

8. κατασκηνώσεων 2 

ΣΥΝΟΛΟ 256 

ΕΠΟΧΙΑΚΟ ΠΡΟΣΩΠΙΚΟ Ι.Δ.Ο.Χ. 

ΕΡΓΑΤΕΣ ΚΑΘΑΡΙΟΤΗΤΑΣ 20 

ΕΡΓΑΤΕΣ ΚΗΠΩΝ 10 

ΝΑΥΑΓΟΣΩΣΤΕΣ-Π.Δ 23/7.2.2000 άρθρο 7- 14 

ΣΥΝΟΛΟ 44 


Προσωποπαγείς θέσεις κατεχόμενες από τακτικούς μό¬ 
νιμους υπαλλήλους, άρθρο 330 Ν. 1188/1981, άρθρο 2 
του Ν. 1476/1984 της αριθμ. ΔΙΠΙΔ/Φ42/24/1140/ 
31.12.1986 Κ.Υ.Α. και του Ν. 1735/1987, άρθρο 17 Ν. 
1586/ 1986, άρθρο 17 Ν. 2307/1995, άρθρο 12 παρ. 8 Ν. 
2503/1997, άρθρο 32παρ. 2-3 Ν. 2508/1997, άρθρο 17 Ν. 
2830/2000, άρθρο 4 Ν. 2687/1999. 


ΘΕΣΕΙΣ 

ΠΕ Διοικητικού Οικονομικού 2 

ΠΕ Χημικών - Μηχανικών 1 

ΤΕ Διοικητικού Οικονομικού 2 

ΔΕ Διοικητικού Οικονομικού 2 

ΔΕ Οδηγών 11 

ΔΕ Τεχνιτών 4 

ΔΕ Μηχανοτεχνιτών 2 

ΔΕ Μηχανοδηγών- Χειριστών Μηχανημάτων 1 

ΔΕ Ηλεκτροτεχνιτών 6 

ΥΕ Οδοκαθαριστών Εργατών Τ.Υ. 18 

ΥΕ Εργατών Κήπων 1 

ΥΕ Καθαριστριών 1 

ΥΕ Φυλάκων ή Εργατών 8 

Σύνολο 59 

Προσωπικό με σχέση εργασίας ιδιωτικού δικαίου αορί¬ 
στου χρόνου 


ΠΕ Διοικητικών Οικονομικών 

1 

θέση 

ΔΕ Διοικητικών 

1 

θέση 

ΔΕ Οδηγών 

2 

θέσεις 

ΔΕ Ηλεκτροτεχνιτών 

1 

θέση 

ΥΕ Εργατών καθαριότητας 

8 

θέσεις 

ΥΕ Οδοκαθαριστών 

19 

θέσεις 

ΥΕ Εργατών 

13 

θέσεις 

ΥΕ Εργατών κήπων 

8 

θέσεις 

ΥΕ Δενδροκηπουρών 

1 

θέση 

ΥΕ Εργάτης κήπων- νεκροταφείων 

1 

θέση 

Σύνολο 

55 



Άρθρο 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

1. ΔΙΕΥΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ 
Προϊστάμενος της Δ/νσης επιλέγεται από τον κλάδο Π Ε 

Διοικητικός ή Οικονομικός 

2. ΔΙΕΥΘΥΝΣΗΣ ΟΙΚΟΝΟΜΙΚΩΝ ΥΠΗΡΕΣΙΩΝ 
Προϊστάμενος της Δ/νσης επιλέγεται από τον κλάδο Π Ε 

Διοικητικός ή Οικονομικός 

3. ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕΣΙΩΝ 
Προϊστάμενος της Δ/νσης επιλέγεται από τον κλάδο Π Ε 

Μηχανικών 

4. ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ 
Προϊστάμενος της Δ/νσης επιλέγεται από τον κλάδο Π Ε 

Γεωτεχνικών ή Περιβάλλοντος ή ΠΕ Υγειονολόγου - μη¬ 
χανικού 

5. ΔΙΕΥΘΥΝΣΗΣ ΔΗΜΟΤΙΚΗΣ ΑΣΤΥΝΟΜΙΑΣ 
Προϊστάμενος της Δ/νσης επιλέγεται από τον κλάδο 

ΠΕ23 

6. ΔΙΕΥΘΥΝΣΗΣ Κ.Ε.Π. 

Προϊστάμενος της Δ/νσης επιλέγεται από τον κλάδο Π Ε 
Διεκπεραίωσης υποθέσεων πολιτών Διοικητικός ή Οικο¬ 
νομικός 

7. ΔΙΕΥΘΥΝΣΗΣ ΥΠΗΡΕΣΙΑΣ ΚΑΘΑΡΙΟΤΗΤΑΣ 
Προϊστάμενος επιλέγεται από τον κλάδο ΠΕ Υγειονολό- 

γοςή ΠΕ Μηχανικών-Χημικών ή ΠΕ Πολιτικών Μηχανικών 
ή ΠΕ Μηχανικών Περιβάλλοντος 
ΠΡΟΪΣΤΑΜΕΝΟΙ ΤΜΗΜΑΤΩΝ 
ΔΙΕΥΘΥΝΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ 
Τμήμα Διοίκησης και Αποκέντρωσης προϊστάμενος επι¬ 
λέγεται από τον κλάδο ΠΕ Διοικητικός ή Οικονομικός ή ΤΕ 
Διοικητικός ή Οικονομικός ή Διοίκησης Μονάδων Τ.Α. ή 
ΔΕ Διοικητικών Γραμματέων 
Τμήμα Αστικής και Δημοτικής Κατάστασης προϊστάμε¬ 
νος επιλέγεται από τον κλάδο ΠΕ Διοικητικός ή Οικονομι¬ 
κός ή ΤΕ Διοικητικός ή Οικονομικός ή Διοίκησης Μονάδων 
Τ.Α. ή ΔΕ Διοικητικών Γ ραμματέων 
Αυτοτελές Γ ραφείο Ληξιαρχείου προϊστάμενος επιλέ¬ 
γεται από τον κλάδο ΠΕ Διοικητικός ή Οικονομικός ή ΤΕ 
Διοικητικός ή Οικονομικός ή Διοίκησης Μονάδων Τ.Α. ή 
ΔΕ Διοικητικών Γ ραμματέων 
ΔΙΕΥΘΥΝΣΗΣ ΟΙΚΟΝΟΜΙΚΩΝ ΥΠΗΡΕΣΙΩΝ 
Τμήμα Οικονομικό προϊστάμενος επιλέγεται από τον 
κλάδο ΠΕ Διοικητικός ή Οικονομικός ή ΤΕ Διοικητικός ή 
Οικονομικός ή Διοίκησης Μονάδων Τ.Α. ή ΔΕ Διοικητικών 
Γ ραμματέων 

Τμήμα Ταμειακής Υπηρεσίας προϊστάμενος επιλέγεται 
από τον κλάδο ΠΕ Διοικητικός ή Οικονομικός ή ΤΕ Διοικη¬ 
τικός ή Οικονομικός ή Διοίκησης Μονάδων Τ.Α. ή ΔΕ Διοι¬ 
κητικών Γ ραμματέων 
ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕΣΙΩΝ 
Τ μήμα Έργων προϊστάμενος επιλέγεται από τον κλάδο 
ΠΕ Μηχανικών ή Αρχιτεκτόνων 
Ηλεκτρομηχανολογικό Τμήμα προϊστάμενος επιλέγε¬ 
ται από τον κλάδο ΠΕ 

Μηχανολόγων-Ηλεκτρολόγων Μηχανικών ή ΤΕ Τεχνο¬ 
λόγων Μηχανολόγων ή Ηλεκτρολόγων Μηχανικών 
Τμήμα Πολεοδομίας προϊστάμενος επιλέγεται από τον 
Κλάδο ΠΕ Πολιτικών Μηχανικών ή ΠΕ Αρχιτεκτόνων 
Αυτοτελές Γραφείο Παλιάς Πόλης, Ιστορικών Προα¬ 
στίων και Μνημείων προϊστάμενος επιλέγεται από τον 
κλάδο ΠΕ Πολιτικών Μηχανικών ή Αρχιτεκτόνων 
ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ 
Τμήμα πρασίνου και Αγροτικών Προγραμμάτων προϊ¬ 
στάμενος επιλέγεται από τον κλάδο ΠΕ Γεωτεχνικών ή 
Περιβάλλοντος 

Τμήμα Κτηνιατρικής προϊστάμενος επιλέγεται από τον 
κλάδο ΠΕ Γεωτεχνικών Κτηνιάτρων 
ΔΙΕΥΘΥΝΣΗΣ ΔΗΜΟΤΙΚΗΣ ΑΣΤΥΝΟΜΙΑΣ 
Τμήμα Ελέγχου Εμπορικών Δραστηριοτήτων προϊστά¬ 
μενος επιλέγεται από τον κλάδο ΠΕ 23 και ελλείψει αυτού 
ΤΕ23 

Τμήμα Προστασίας Περιβάλλοντος - Δημοτικής Περι¬ 
ουσίας και ελέγχου κυκλοφορίας και στάθμευσης οχημά¬ 


των προϊστάμενος επιλέγεται από τον κλάδο Π Ε 23 και ελ¬ 
λείψει αυτού ΤΕ23 

ΔΙΕΥΘΥΝΣΗΣ Κ.Ε.Π. 

Τμήμα εξυπηρέτησης πολιτών προϊστάμενος επιλέγε¬ 
ται από τον κλάδο ΠΕ Διεκπεραίωσης υποθέσεων πολι¬ 
τών Διοικητικός ή Οικονομικός και ελλείψει ΤΕ πληροφο- 
ρικής 

Τμήμα Εσωτερικής Ανταπόκρισης προϊστάμενος επιλέ¬ 
γεται από τον κλάδο ΠΕ Διεκπεραίωσης υποθέσεων πολι¬ 
τών Διοικητικός ή Οικονομικός και ελλείψει ΤΕ πληροφο¬ 
ρικής 

ΔΙΕΥΘΥΝΣΗΣ ΥΠΗΡΕΣΙΑΣ ΚΑΘΑΡΙΟΤΗΤΑΣ 

Τ μήμα καθαριότητας προϊστάμενος επιλέγεται από τον 
κλάδο ΠΕ Μηχανικών και ελλείψει αυτών ΤΕ Τεχνολογι¬ 
κών Εφαρμογών 

Τ μήμα κίνησης οχημάτων και μηχανημάτων προϊστάμε¬ 
νος επιλέγεται από τον κλάδο ΠΕ Μηχανικών και ελλείψει 
αυτών ΤΕ Τεχνολογικών Εφαρμογών 

ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑ¬ 
ΠΤΥΞΗΣ 

Προϊστάμενος επιλέγεται από τον κλάδο ΠΕ Οικονομι¬ 
κής και Περιφερειακής Ανάπτυξης και ελλείψει αυτού ΠΕ 
Διοικητικού Οικονομικού 

ΑΥΤΟΤΕΛΕΣ ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ ΚΑΙ 
ΕΠΙΤΡΟΠΩΝ 

Προϊστάμενος επιλέγεται από τον κλάδο ΠΕ Διοικητι¬ 
κός ή Οικονομικός ή ΤΕ Διοικητικός ή Οικονομικός ή Διοί¬ 
κησης Μονάδων Τ.Α. ή ΔΕ Διοικητικών Γ ραμματέων 

Άρθρο 6 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

1. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΔΙΕΥ¬ 
ΘΥΝΣΕΩΝ 

Οι προϊστάμενοι των διευθύνσεων, προΐστανται των 
τμημάτων και των γραφείων που υπάγονται στην αρμο- 
διότητά τους και είναι υπεύθυνοι για την αποτελεσματική 
λειτου ργία και εκπλήρωση της αποστολής της Υπηρεσίας 
που προΐστανται. 

Παρακολουθούντην άσκηση των αρμοδιοτήτων καιτων 
καθηκόντωντους, σε όλες τις βαθμίδες αυτών, καθώς αυ¬ 
τά ορίζονται σύμφωνα με τις γενικές διατάξεις του Νόμου 
και τα όσα με λεπτομέρειες ορίζονται στον παρόντα Ορ¬ 
γανισμό. 

Παρακολουθούντην ενδιαφέρουσα τους Ο.Τ.Α., νομο¬ 
θεσία και νομολογία, και ενημερώνουν τιςΔημοτικές Υπη¬ 
ρεσίες και τον Δήμαρχο πάνω σ’ αυτές. 

Παραλαμβάνουν και διανέμουν στα Τμήματα της Υπη¬ 
ρεσίας τους την εισερχόμενη αλληλογραφία καταχωρώ¬ 
ντας την σε ειδικά βιβλία. 

Ενημερώνονται πάνω σε κάθε εισήγηση που γίνεται από 
όλα τα τμή ματα και γραφεία στον Δή μαρχο, ελέγχο υ ν όλα 
τα ενεργούμενα έγγραφα αυτών και μονογράφουν άλατα 
έγγραφατης Δ/νσης που υπογράφονται από το Δήμαρχο. 

Εισηγούνται στον Δήμαρχο τη λήψη των ενδεδειγμένων 
μέτρων με σκοπό τον συντονισμό των επιμέρους ενεργει¬ 
ών των υπηρεσιών του Δήμου. 

Υπογράφουν τις εισηγήσεις προς το Δημοτικό Συμβού¬ 
λιο καιτη Δημαρχιακή Επιτροπή, σε θέματα που θα συζη¬ 
τηθούν από τα όργανα αυτά και είναι αρμοδιότητας της 
Δ/νσης που προΐστανται. 

Συνεργάζονται με τις υπηρεσίες του Δήμου, σε όσες πε¬ 
ριπτώσεις τούτο επιβάλλεται, για την προώθηση νομοθε- 

τη μενών διαδικασιών, όπως π.χ. πρόγραμμα εκτελεστέων 
έργων, λογοδοσία κ.λπ. και σε όσες θεωρείται αναγκαίο 
για την εύρυθμη λειτουργία τους γενικότερα. 

Ασκούν τις από το Νόμο ή τις με εξουσιοδότηση ανατι¬ 
θέμενες σε αυτούς λοιπές αρμοδιότητες. 

Παρακολουθούν τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των Δημοτικών Υπηρεσιών και 
την παροχή μεγαλύτερης και σωστότερης υπηρεσιακής 
προσφοράς προς τους πολίτες. 

Επιμελούνται την υλοποίηση των παρεχομένων νέων 
αρμοδιοτήτων στο Δήμο παρέχοντας, σε πρώτο στάδιο, 
ουσιαστική βοήθεια και συμπαράσταση στις υπηρεσίες 
του Δήμου, στις οποίες και ανατίθενται. 

Καταρτίζουν σε πρώτο ή δεύτερο βαθμό, τις εκθέσεις 
υπηρεσιακής ικανότητας των εργαζομένων του Δήμου. 
Μεριμνούν για την καλλιέργεια πνεύματος συνεργασίας 
και εμπιστοσύνης, στις μεταξύ των υπαλλήλωντου Δήμου 
σχέσεις. 

Επιμελούνται τη διατήρηση ομαλών και αποδοτικών 
υπηρεσιακών σχέσεων, ανάμεσα στο Δήμο και τις με αυ¬ 
τόν συναλλασσόμενες υπηρεσίες και Οργανισμούς. 

Επισημαίνουν τις τυχόν παρατηρούμενες ατέλειες στη 
λειτουργία των υπηρεσιών του Δήμου και εισηγούνται 
στον Δήμαρχο την επιβολή των, κατά τη γνώμη τους, ανα¬ 
γκαίων μεταβολών και την έκδοση των απαραίτητων γρα¬ 
πτών οδηγιών. 

Σε συνεργασία με τους αρμόδιους παράγοντες και φο¬ 
ρείς του Δήμου, μεθοδεύουν και εισηγούνται συστήματα 
ενημέρωσης των κατοίκων, σχετικά με τις υποχρεώσεις 
που έχουν απέναντι στο Δήμο και την πόλη τους, αλλά και 
στα δικαιώματα που δημιουργούνται για λογαριασμό 
τους, από τις ισχύουσες κάθε φορά διατάξεις του Νόμου 
για τους Ο.Τ.Α. και από τα θεσπιζόμενα υπέρ αυτών, μέ¬ 
τρα της Δημοτικής Αρχής και των άλλων συναφών φορέ¬ 
ων του Δημόσιου Τομέα. 

Είναι υπεύθυνοι για την τάξη και την ευκοσμίαπου πρέ¬ 
πει να επικρατούν στους χώρους, όπου οι υπηρεσίες του 
Δήμου ασκούντο καθήκοντάτους. 

Ασκούν κάθε άλλη αρμοδιότητα που πηγάζει από τη γε¬ 
νικότερη αποστολή τους, είτε αυτή δημιουργείται αυτοδι¬ 
καίως κατά την άσκηση των καθηκόντων της διεύθυνσης, 
είτε της ανατίθεται από το Δήμαρχο. 

Αναφέρουν στον Γενικό Γραμματέατου Δήμου, προφο¬ 
ρικά ή γραπτά για τις υποθέσεις που εκκρεμούν και δεν 
μπορούν να επιλυθούν ή έστω να προωθηθούν γρήγορα 
ή μέσα στις προθεσμίες που έχουν ταχθεί και προτείνουν 
λύσεις για την επιλογή τους. 

2. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΤΜΗ¬ 
ΜΑΤΩΝ 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το 
καθένα από αυτά. 

Ειδικότερα: 

Εισηγούνται ιεραρχικά τα θέματα της αρμοδιότητάς 
τους. 

Έχουν την ευθύνη για τον έλεγχο όλων των εγγράφων 
των γραφείων της δικαιοδοσίας τους, πλην των εγγρά¬ 
φων που εξ εξουσιοδοτήσεως του Δημάρχου υπογράφει 
άλλος υπάλληλος. 

Έχουν τη φροντίδα και την ευθύνη για τη νόμιμη, έγκαι¬ 


ρη και σωστή διεκπεραίωση των υποθέσεων της αρμο¬ 
διότητάς τους. Για το σκοπό αυτό συνεργάζονται, βοη¬ 
θούν, συντονίζουν και κατευθύνουν τους εργαζόμενους 
που υπηρετούν μαζί τους, για τη θεμελίωση των συναφών 
προς τις αρμοδιότητες αυτών, ενεργειών της διοίκησης 
του Δήμου, σε σωστή και νόμιμη βάση, εξυπηρετούσα κα¬ 
τά κύριο λόγο, τα συμφέροντα του Δήμου και των πολι¬ 
τών. 

Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

Μεριμνούν και εποπτεύουν τη γρήγορη και σωστή εξυ¬ 
πηρέτηση των πολιτών, ή εκείνων που με κάποια υπεύθυ¬ 
νη ιδιότητα συναλλάσσονται με το Δήμο για λογαριασμό 
της υπηρεσίας που εκπροσωπούν και επιλαμβάνονται δι- 
σεπίλυτων θεμάτων, παίρνοντας πρωτοβουλία για την 
υπέρ του πολίτη νόμιμη λύση τους. 

Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας των εργαζομένων που υπάγονται διοικη¬ 
τικά στο Τμήμα τους, μέσα στις νόμιμες προθεσμίες. 

Εισηγούνται ιεραρχικά τη λήψη μέτρων για την εύρυθ¬ 
μη και ομαλή λειτουργία του Τμήματός τους. 

Παραλαμβάνουν την αλληλογραφία που ανάγεται στην 
αρμοδιότητά τους και διανέμουν αυτή με ειδικό βιβλίο πα¬ 
ράδοσης και παραλαβής στους υπ’ αυτούς εργαζόμε¬ 
νους. 

Εφ’ όσον κρίνουν ωφέλιμο και αποδοτικό, συγκεντρώ¬ 
νουν στοιχεία δραστηριότητας και προόδου των λειτουρ¬ 
γιών της υπηρεσίας τους, συντάσσουν και τηρούν επο¬ 
πτικούς πίνακες, τηρούν στατιστικά και άλλα χρήσιμα 
στοιχεία για τη σύνταξη προγραμμάτων στα αντικείμενα 
της αρμοδιότητάς τους. 

Προμηθεύουν τα γραφεία της δικαιοδοσίας τους, με τα 
απαραίτητα βοηθήματα, για τη διευκόλυνσή τους και για 
να κάνουν σωστά τη δουλειά τους. 

Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

3. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΑΥΤΟ¬ 
ΤΕΛΩΝ ΓΡΑΦΕΙΩΝ 

Είναι επικεφαλής των εις αυτά υπηρετούντων υπαλλή¬ 
λων και ασκούν παράλληλες αρμοδιότητες προς τις ανα- 
φερόμενες στην παράγραφο (2) του παρόντος σε σχέση 
με τις επιμέρους αρμοδιότητες που ορίζονται για το κα¬ 
θένα από αυτά. 

Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν και δεν μπο¬ 
ρούν να επιλυθούν ή έστω να προωθηθούν γρήγορα ή μέ¬ 
σα στις προθεσμίες που έχουν ταχθεί. 

4. ΓΕΝΙΚΑ ΚΑΘΗΚΟΝΤΑ ΛΟΙΠΩΝ ΕΡΓΑΖΟΜΕΝΩΝ 
ΣΤΟΝ ΔΗΜΟ ΜΑΣ 

Στα πλαίσια των αρμοδιοτήτων της υπηρεσιακής μονά¬ 
δας που είναι τοποθετημένοι οι εργαζόμενοι, ανεξάρτητα 
από την εργασιακή του σχέση, εκτελούντην εργασία που 
τους έχει ανατεθεί με προσοχή, επιμέλεια και ευσυνειδη¬ 
σία, κάτω από τις οδηγίες και κατευθύνσεις των προϊστα¬ 
μένων τους, σύμφωνα με τους Νόμους, τους κανονι¬ 
σμούς και τις οδηγίες των αρμοδίων Αρχών. 

Ειδικότερα, εκείνοι που χειρίζονται ή χρησιμοποιούν 

μηχανήματα ή οχήματα, εργαλεία, διάφορες συσκευές 
κ.λπ., είναι υπεύθυνοι για κάθε αδικαιολόγητη απώλεια, 
φθορά, καταστροφή ή βλάβη σε βάρος τρίτων, όταν αυτή 
οφείλεται σε αμέλεια ή κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας γενικά, μονογράφουν αυτά και είναι απο¬ 
κλειστικά υπεύθυνοι για την ακρίβεια των πραγματικών 
περιστατικών και στοιχείων που αναφέρονται σ’ αυτά και 
προκύπτουν από τα τηρούμενα βιβλία ή άλλα παραστατι¬ 
κά της υπηρεσίας. 

Αναφέρουν στον άμεσο προϊστάμενό τους προφορικά 
ή γραπτά για τις υποθέσεις που εκκρεμούν, τα προβλή¬ 
ματα που διαπιστώνουν και προτείνουν τρόπους προώ¬ 
θησης και επίλυσης. 

Άρθρο 7 

Οι προβλεπόμενες από τον παρόντα Οργανισμό θέσεις 
κατά κλάδο καλύπτουν όλους τους εργαζόμενους στο Δή¬ 
μο ανεξαρτήτως σχέσεως εργασίας. Η κατανομή του προ¬ 
σωπικού στις Υπηρεσίες γίνεται με απόφαση του Δημάρ¬ 
χου, σύμφωνα με τις λειτουργικές ανάγκες των οργανικών 
μονάδων, τα προσόντα, την πείρα και τις ειδικές γνώσεις 
των υπαλλήλων. Προϊστάμενοι Δ/νσης και Τμημάτων και 
Αυτοτελών Γραφείων τοποθετούνται με απόφαση του Δη¬ 
μάρχου οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι. Με απόφαση του Δημάρχου ορίζονται 


και αναπληρωτές προϊσταμένων Οργανικών Μονάδωντου 
Δήμου. Μετακίνηση προϊσταμένου οργανικής μονάδας γί¬ 
νεται μόνο σε θέση προϊσταμένου οργανικής μονάδας 
αντίστοιχου επιπέδου. 

Τα θέματα που αφορούν τους διορισμούς στα καθήκο¬ 
ντα στους περιορισμούς, στην αστική ευθύνη, στα δικαι¬ 
ώματα, στις μεταβολές υπηρεσιακής κατάστασης, στο 
πειθαρχικό δίκαιο και στη λύση της υπαλληλικής ή εργα¬ 
σιακής σχέσης του τακτικού και του με σχέση εργασίας 
ιδιωτικού δικαίου προσωπικού που υπάγεται στις διατά¬ 
ξεις του παρόντος οργανισμού, διέπονται από την εκά- 
στοτε ισχύουσα νομοθεσία καταστάσεως προσωπικού 
των Ο.Τ.Α. 

Ακροτελεύτιο άρθρο 

Από τις διατάξεις της παρούσας απόφασης, δημιουρ- 
γούνται 30 νέες θέσεις ΠΕ, 34 ΤΕ, 51 ΔΕ και 39 θέσεις ΥΕ 
κατηγορίας (Συνολικά 154 νέες θέσεις) και η δαπάνη που 
προκαλείται ανά έτος είναι 2.636.354 ΕΥΡΩ περίπου και 
επιβαρύνει τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 31 Αυγούστου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




